Cela vlada traži rešenje za nabavku aparata za zračenje - 13.06.2015, Sputnik Srbija\nCela vlada traži rešenje za nabavku aparata za zračenje\nProblemom nabavke aparata za zračenje bavi se cela vlada, jer je pacijenata sve više, imamo razgovore svaki dan i činimo sve kako bismo to rešili do kraja... 13.06.2015, Sputnik Srbija\nvesti, zlatibor lončar, društvo\n23:05 13.06.2015 (Osveženo: 02:50 26.08.2021)\n© Foto : YouTube printsreen/b92rtvZlatibor Lončar\n© Foto : YouTube printsreen/b92rtv\nProblemom nabavke aparata za zračenje bavi se cela vlada, jer je pacijenata sve više, imamo razgovore svaki dan i činimo sve kako bismo to rešili do kraja godine, izjavio je večeras ministar zdravlja Zlatibor Lončar.\nLončar je za Radio-televiziju Srbije izjavio da je u toku procedura sa Svetskom bankom oko tendera za nabavku aparata. Odvojena su sredstva i njihovi predstavnici treba da obiđu naše centre da vide gde bi ti aparati bili i onda će doneti konačnu odluku gde ti aparati mogu da budu.\n„Razgovaramo i sa Amerikancima, da oni ulože i ubace svoje aparate i da napravimo jedan vid javno-privatnog partnerstva, a razgovaramo i sa proizvođačima aparata da nađemo najbolje rešenje da aparate donesemo u Srbiju i da počnu da rade i da spasavamo ljudske živote“, rekao je ministar.\nLončar je izjavio da ga je sramota zbog toga što se dešava sa tenderom u Sremskoj Kamenici, koji je šest puta oboren, dodajući da jedino razmišlja o tome koliko je ljudi moglo da bude spaseno da je sve urađeno na vreme.\n„Kad ljudi razmišljaju o tome da su pacijenti uvek na prvom mestu, a ne nešto drugo, uvek možete da nađete opravdanje i to je moralo da se završi do sada“, kazao je on.\nMinistar je najavio i moguću saradnju sa novootvorenim centrom u Banjaluci, ali je dodao da bi problem mogao biti finansijske prirode, jer je u pitanju privatni centar.\n„Gledamo da se uklopimo, tako da cena bude prihvatljiva za Srbiju i stvarno se nadam da će oni izaći sa korektnom cenom, koju možemo da platimo i da tamo pošaljemo najugroženije ljude“, kazao je ministar.\nKada je reč o transplantaciji organa, ministar zdravlja kaže da su najveći problem donatori, zbog čega je veoma bitno raditi na podizanju svesti građana.\n„Raduje me što vidim da mladi razumeju probleme, prave predstave, animiraju drugove“, rekao je on.\nLončar je najavio da će se o svim problemima u zdravstvu razgovarati i na predstojećem samitu ministara zdravlja iz celog regiona, kako bi se našla zajednička rešenja.\naparati za zračenje


Da li je uvođenje registarske naljepnice od pet eura put do zelenog kartona? | Info-ks.net\n17.07.2021 u 12:56\n208.000 neregistrovanih vozila Da li je uvođenje registarske naljepnice od pet eura put do zelenog kartona?\nPotpisivanje sporazuma između Ministarstva životne sredine, prostornog planiranja i infrastrukture i privatne kompanije o naljepnici za vozila prilikom registracije, koja će koštati pet eura, naišao je na veliko protivljenje javnosti, prenosi Reporteri.\nDok opozicioni lideri, stručnjaci iz ove oblasti i brojni građani vide ovo kao još jedan namet za građane, predstavnici vlasti i oni koji su ovaj sporazum potpisali ističu da je to potrebno kako bi se smanjio broj neregistrovanih vozila, što je jedan od uslova za prijavljivanje za dobijanje Zelenog kartona.\nZamjenik ministra životne sredine, prostornog planiranja i infrastrukture na Kosovu Hysen Durmishi navodi da će naljepnice uticati na lakšu identifikaciju vozila u saobraćaju, jer se vjeruje da trenutno na Kosovu ima 208.000 neregistrovanih vozila ili 30 odsto od ukupnog broja vozila.\n"To će nam omogućiti da brzo dostignemo prag ispod pet odsto neregistrovanih vozila, što je kriterijum za prijavljivanje za zelenu kartu", rekao je Durmishi i dodao da će sporazum početi da se primjenjuje od septembra.\nNasuprot tome, lider Alijanse za budućnost Kosova Ramush Haradinaj smatra da je uvođenje plaćanja naljepnice novi udar na budžet građana, od čega će korist imati pojedinci, a ne država.\n"Vlada Kosova uvela je potpuno novi porez, u iznosu od pet eura, svaki put kada registrujete svoja vozila. Ovom odlukom privatni posao i pojedinci povezani s njim imaju koristi, ispraznivši džepove građana sa oko dva miliona eura godišnje, koji ne idu u državni budžet", navodi Haradinaj.\nOpravdanje vlasti da je ovo uslov za prijavljivanje za dobijanje Zelenog kartona nije, po riječima saobraćajnog stručnjaka Nola Dedaja u potpunosti tačno.\nOn je za Radio Slobodna Evropa pojasnio da je poželjno da broj neregistrovanih bude ispod pet odsto, ali to nije obavezno. Ono što je takođe obavezno, dodaje Dedaj, jeste da Kosovo bude član UN.\n"Kosovu nije potrebna ova naljepnica sa 4,99 centi. Potrebni su i drugi oblici neregistrovane identifikacije vozila. To je štetan ugovor za Kosovo. Nivo sigurnosti postiže se samo ako se bavi proučavanjem elementa koji je izazvao nesreću, a ne naljepnicama", kaže Dedaj.\nNasuprot njemu, direktor Kosovskog zavoda za osiguranje Sami Mazreku kaže za RSE da će naljepnica imati pozitivan uticaj na unutrašnji proces na Kosovu, smanjujući veliki broj neregistrovanih vozila.\n"Danas na Kosovu postoje automobili koji se kreću bez registracije i osiguranja i ne postoji mehanizam koji bi ih razlikovao bez zaustavljanja. Ova naljepnica će biti od velike pomoći policiji. S druge strane, smanjuje broj neregistrovanih vozila. Neregistrovana vozila smanjuju broj nezgoda koje prouzrokuju na Kosovu. Gubici za državu veći su od troškova naljepnice", kaže Mazreku.\nzeleni kartonneregistrovana vozilaPolicija Kosova\nZelenašenje i prinuda Uhapšeno 8 osoba, zaplijenjeno i zamrznuto preko 100,000 eura\nPolicija Kosova Ilegalan ulazak na Kosovo lica zaraženog koronom


Koncert u Areni - Blic Online\n(FOTO, VIDEO) UŽASAVAJUĆI PRIZORI Na mestu gde je poginuo Šaban Šaulić automobil POTPUNO SMRSKAN\nŠaban Šaulić poginuo je danas u saobraćajnoj nesreći koja se dogodila u gradu Bilefeldu, a slike sa lica mesta pokazuju stravičnost udesa koji je oduzeo život kralju narodne muzike.\nPORODICA ŠABANA ŠAULIĆA KREĆE NA AERODROM Muk ispred kuće poginulog pevača, supruga, sin i ćerke polaze za Nemačku\nU porodičnoj kući Šaulića okupljaju se mnogobrojni prijatelji i članovi porodice koji su došli da izjave saučešće, a Šabanova supruga Goca i naslednici Mihajlo, Ilda i Sanela u ovim trenucima spremaju se da krenu na aerodrom.\n"UPRAVO SU MI JAVILI DA JE MOJ ŠABAN POGINUO" Halid Bešlić u šoku zbog smrti velikog prijatelja\nKolege i prijatelji Šabana Šaulića u šoku su nakon što su primili vest o tragičnoj smrti pevača.\nKralj narodne muzike Šaban Šaulić poginuo u stravičnoj saobraćajnoj nesreći u Nemačkoj\nKralj narodne muzike Šaban Šaulić nastradao je jutros u teškoj saobraćajnoj nesreći u Nemačkoj.\nDanašnja muzika nema dušu\nKada smo 2006. nastupali u Srbiji bio je mračan period. Pio sam, drogirao se, razveo i umrla mi je majka. Sada sam novi čovek- kaže Stiv Lukater na početku razgovora za "Blic".\nDžimi Klif kao uvertira za Santanu\nRege legenda Džimi Klif, koji je od pre dve godine jedan od stanara Rokenrol kuće slavnih, zagrejaće atmosferu pre nastupa Santane,u Beogradu 6. jula u Areni.\nKarte za Tap 011 od 1.500 do 2.500 dinara\nUlaznice za koncert grupe Tap 011, zakazan za 1. april u "Beogradskoj areni", sutra će biti puštene u prodaju po ceni od 1.500, 2.000 i 2.500 dinara.\nŽeljko Samardžić 8. marta u "Areni"\nŽeljko Samardžić će ponovo pevati za dame na svom tradicionalnom osmomartovskom koncertu u "Beogradskoj areni", a kao specijalitet večeri izvešće svoj novi singl “U ime ljubavi”.\nKarte za "Guano Apes" 1.990 i 2.500 dinara\nProdaja ulaznice za koncert popularnog nemačkog benda Guano Apes, koji se održava 10. aprila u Beogradskoj areni, kreće u sredu po cenama od 1.990 (parter) i 2.500 dinara (tribine i fan pit), a kapacitet koncerta sveden je na 3.000 ljudi.\nGotan Project: Naš šou je više od koncerta\nFrancuski muzički sastav „Gotan Project“ predstaviće svoj treći studijski album „Tango 3.0“ na koncertu u „Beogradskoj areni“ 17. novembra. U razgovoru za „Blic“, Kristof Mjuler, jedan od članova ovog benda koji se proslavio spajajući tradicionalni argentinski tango sa elektronskom muzikom, poziva publiku na koncert koji je ugođaj za više čula.\nSeka razmrdala publiku u Areni\nPopularna folk pevačica Svetlana-Seka Aleksić razmrdala je sinoć svoje fanove u Beogradskoj areni, koncertnim nastupom koji je na momente podsećao na modnu reviju.\nAca Lukas zakazao drugi koncert u Areni\nAca Lukas rasprodao je sve ulaznice za koncert 3. novembra u Areni. Zbog ogromnog interesovanja, od sutra su u prodaji karte za drugi koncert 4. novembra.\nOvacije za „Parni valjak“\nSpektakularnim koncertom u prepunoj Beogradskoj Areni, legendarna rok postava iz Zagreba „Parni valjak“ pokazala je kako višedecenijsko prisustvo na pozornici i odlična uvežbanost stvaraju izuzetan muzički i emotivni ugođaj za fanove koji su se uželeli njihovih hitova.\nSlušam samo sud moje publike\nPripreme za turneju i veliki beogradski koncert zakazan za 10. decembar Sergej Ćetković započeo je juče na zajedničkoj probi sa svojim bendom. Poznati pevač je u „Areni“ počeo da se sprema za nastupe kojima će obeležiti 10 godina na sceni, a ekipa „Blica“ je imala priliku da među prvima čuje kako će to izgledati na velikom koncertu.\n„Gotan Project“ nastupaju u „Areni“\nČuveni francuski muzički sastav „Gotan Project“ predstaviće svoj treći studijski album „Tango 3.0“ na koncertu u „Beogradskoj areni“ 17. novembra. Ovaj bend uspešno prezentuje svoju muziku, koja je mešavina tradicionalnog tanga i elektronike od 1999. godine, a domaća publika je imala više prilika da ih čuje uživo.\nSvirka za 15.000 fanova\nFurioznom rok svirkom Kiki Lesendrić i njegov bend oduševili su sinoć više od 15.000 ljudi u Beogradskoj areni. Prštale su gitare i tutnjao bubanj odlično uvežbanog benda nekadašnjeg lidera grupe „Piloti“ što je isprovociralo publiku da sve vreme euforično učestvuje u koncertu.\nKiki: Veče moje karijere\nKiki Lesendrić, popularni muzičar i frontmen sastava „Piloti“, večeras će održati koncert u „Beogradskoj areni“. Pred sam nastup Kiki je u razgovoru za „Blic“ istakao da nema neki poseban ritual pre koncerta pošto je ceo dan u gužvi i ne krije zadovoljstvo što nema više karata za „Arenu“ te očekuje odličnu atmosferu i dva sata dobrog provoda na koncertu za koji kaže da je najvažniji u njegovoj dosadašnjoj karijeri.\n„Parni Valjak“ rasprodao „Arenu“\nUlaznice za koncert koji će bend „Parni valjak“ održati 16. oktobra u „Beogradskoj areni“ su rasprodate, a zbog nezapamćenog interesovanja popularna zagrebačka grupa je za 17. oktobar zakazala još jedan koncert u „Areni“!\nPrins u „Areni“ 23. novembra\nPrins, jedan od najpoznatijih svetskih muzičara, uskoro će održati koncert u Beogradu, najverovatnije 23. novembra. Biće to prilika da publika čuje neke od njegovih najvećih hitova zahvaljujući kojima je ovaj muzičar tokom osamdesetih godina postao pop ikona.\nKiki: Svi me živi zovu za karte\nU jednoj od specijalnih prostorija u „Beogradskoj areni“ Kiki Lesendrić juče je započeo probe sa svojim pratećim bendom za koncert 2. oktobra. Sedmoro muzičara koji čine okosnicu njegovog benda su Dunkić Srđan Džoni (bubnjar), Vučković Vladan Paja (gitara), Vlada Negovanović (gitara), Vlada Preradović Svemir (klavijatura), Dragan Ivanović (basista), Filip Pat (violina) i Olga Vulović (prateći vokal).\nDodatne karte za „Parni valjak“\nZa koncert koji će bend „Parni valjak“ održati 16. oktobra u „Beogradskoj areni“ vlada ogromno interesovanje zbog čega su organizatori odlučili da u prodaju puste i ulaznice za gornje tribine (nivo 400) po ceni od 2.200 dinara.\nAki Rahimovski: Uz Parni valjak i venčanja i rastanci\nRadujemo se 16. oktobru kada ćemo posle više od 20 godina ponovo zasvirati i zapevati pred beogradskom publikom, u Areni - kaže Aki Rahimovski, pevač Parnog valjka, jedne od najpopularnijih grupa u bivšoj Jugoslaviji, koja se ponovo okupila i ove godine proslavlja 35. rođendan.\nSergej Ćetković u „Areni“\nNa radost svojih mnogobrojnih fanova, pop pevač Sergej Ćetković i njegov prateći bend održaće veliki koncert u „Beogradskoj areni“ 10. decembra. Sergej će se na ovaj način odužiti vernim fanovima i obeležiti značajan jubilej - deceniju profesionalnog bavljenja muzikom, te ujedno promovisati i svoj poslednji album „2 minuta“.\nŠta će „Gansi“ pevati u „Areni“\nBrojni fanovi rok benda „Guns’n’Roses“ odbrojavaju dane do koncerta koji će se u organizaciji „Jelen Live“ i „Beogradske arene“ održati 23. septembra u „Areni“.\nSeka Aleksić u „Areni“ 23. oktobra\nPevačica Seka Aleksić nastupiće 23. oktobra na velikom solističkom koncertu u „Beogradskoj areni“.


ICMP/ Pronađeno dvije trećine nestalih osoba – Informer\nICMP/ Pronađeno dvije trećine nestalih osoba\nPredstavnici Međunarodne komisije za nestale osobe (ICMP), Instituta za nestale osobe (INO) BiH, Komisije Vlade Republike Hrvatske za zatočene i nestale i Komisije za nestala lica Vlade Republike Srbije razgovarali su 8. i 9. decembra u Bosni i Hercegovini o rješavanju preostalih slučajeva osoba nestalih u sukobima tokom 90-ih godina.\nUčesnici su raspravljali o činjenici da je gotovo 70 posto od 40.000 osoba koje su nestale tokom oružanih sukoba 90-ih pronađeno i istakli činjenicu da će preostale slučajeve nestalih osoba biti sve teže pronaći, imajući u vidu da se broj dodatnih informacija o lokacijama smanjuje.\nPredstavnici vlada iz regiona raspravljali su o potrebi rješavanja složenog niza tehničkih pitanja u vezi sa slučajevima koji su zaključeni prije nego što je ICMP počeo koristiti analizu DNK u procesu identifikacije 2001. godine.\nRazgovaralo se i o potrebi za regionalnom listom nestalih osoba i bilateralnih sporazuma za rješavanje slučajeva nestalih osoba. U potpunosti su podržali ICMP-ovu inicijativu da bude domaćin regionalnog sastanka predsjednika na proljeće 2012. godine i regionalnog tehničkog simpozijuma o rješavanju složenih slučajeva koji je planiran za početak 2013. godine.\nPredstavnici vlada su se, nadalje, složili da se sastaju mjesečno kako bi razgovarali o mjerama ubrzanja procesa pronalaženja nestalih osoba i njihovoj implementaciji.\n„Razgovarali smo o načinima unapređenja procesa traženja, posebno u slučajevima od zajedničkog interesa. Konkretno, postigli smo dogovor o zajedničkim izviđanjima terena, razmjeni informacija o lokacijama, monitoringu ekshumacija i identifikacija i drugim važnim pitanjima koja se odnose na nestale osobe u sve tri države. Dogovorena je i predaja identifikovanih posmrtnih ostataka između Bosne i Hercegovine i Hrvatske“, rekao je Marko Jurišić, predsjedavajući Kolegija direktora INO-a, saopšteno je iz ICMP-a.\nIvan Grujić, predsjednik Komisije Vlade Republike Hrvatske za zatočene i nestale osobe, rekao je da je ovaj sastanak izuzetno važan za sve porodice nestalih iz Hrvatske, Bosne i Hercegovine i Srbije.\n“Dogovorili smo obostranu isporuku posmrtnih ostataka koji su identificirani kroz zajednički projekt identifikacija sa ICMP-om. Na ovom sastanku smo također raspravljali o složenim slučajevima nestalih osoba, koje je moguće riješiti jedino kroz multilateralnu saradnju i uz pomoć ICMP-a.“\nICMP-ova konferencija na predsjedničkom nivou koja je zakazana za proljeće 2012 će, kako su predstavnici vladinih komisija zaključili, doprinijeti rješavanju pitanja nestalih osoba u regionu.\nOd novembra 2001. godine, ICMP je prikupio informacije od 89,401 članova porodica 29,131 nestalih osoba i analizirao 36,364 koštana uzorka. Poređenjem DNK iz krvnog i koštanog uzorka, ICMP je pomogao u identifikaciji 16,475 osoba nestalih tokom sukoba.\nDodik uputio saučešće porodici Banjanović\n˝BiH je u rukama etno-političkih kanibala˝


Propala privatizacije Galenike, Ministarstvo privrede najavilo novi model | Gde Investirati\nPregovori su vođeni sa britansko-ruskim konzorcijumom Frontier-Pharma Petrovax o prodaji 25 odsto udela u Galenici.\nKako je saopšteno, Ministarstvo privrede i rukovodstvo Galenike razmatrali su, paralelno sa pregovorima sa zainteresovanim strateškim partnerom, i mogućnost restrukturiranja obaveza Galenike, u slučaju da ne bude postignut dogovor.\nVlada Srbije je ranije donela Zaključak kojim je preporučeno nadležnim organima državnih poverilaca da ne izdaju naloge za blokadu računa, odnosno da ne sprovode postupak naplate svojih potraživanja, kao i da povuku sredstva obezbeđenja koja dospevaju na naplatu prema Galenici i njenim zavisnim društvima, do postizanja konačnog dogovora sa komercijalnim poveriocima, a najkasnije do 31. marta 2017. godine.\n“Galenika trenutno posluje stabilno i neće imati problema u servisiranju tekućih obaveza, a Ministarstvo privrede će preduzeti sve mere da se u najskorijem roku izadje sa novim modelom privatizacije za ovo preduzeće”, ističe se u saopštenju.\nKomisija je danas konstatovala da tokom pregovora izabrani ponuđač nije preduzeo korake koji bi vodili ka rešavanju problema duga Galenike prema komercijalnim bankama, niti da je došlo do usaglašavanja više osnovnih elemenata ugovora o strateškom partnerstvu, navelo je Ministarstvo privrede.\nDa su propali pregovori sa britansko-ruskim konzorcijumom o prodaji udela u Galenici danas je Beti potvrdio predsednik sindikata “Nezavisnost” u Galenici Zoran Pantelić.\n“Ne znamo šta je konzocijum zainteresovan da kupi udeo u Galenici pregovarao sa bankama, pretpostastavljamo da je tražio otpis dela duga, ali svakako nije bilo dogovora”, kazao je Pantelić koji je zastupao radnike Galenike u komisiji koja je pregovarala sa zainteresovanim investitorom.\nPrema njegovim rečima, sledeći korak je da Vlada razgovara o reprogramu duga Galenike sa bankama.\n“Zaposlenima odgovora da se postigne dogovor sa bankama, kako bi se zadržala radna mesta i omogućilo da Galenika nastavi da posluje kao 2016. godine koja je za fabriku bila uspešna”, istakao je Pantelić.\nDodao je da je to interes banaka i zaposlenih jer od stečaja Galenike niko nema korist.\nDanas je istekao rok za pregovore sa britansko-ruskim konzorcijumom Frontier-Pharma Petrovax o prodaji udela u Galenici.\nGalenika ima komercijalni dug od oko 70 miliona evra koji konzorcijum nije želeo da preuzme.\nKonzorcijum je ponudio traženu minimalnu cenu od sedam miliona evra za 25 odsto udela u Galenici i bio je spreman da zadrži 700 od 1.400 radnika Galenike.\nPregovori o strateškom partnerstvu za Galeniku su počeli 24. oktobra.\nPrevious Kvadrat oduzetog zemljišta za železničku obilaznicu oko Niša po ceni od 300 do 5.000 dinara\nNext Rumunija: Parlament izglasao poverenje vladi\nTags GalenikaMinistarstvo privredeprivatizacijasindikat\nNeiskorišćeni krediti koštali BiH 3,4 miliona KM\nNa kraju 2015. godine Bosna i Hercegovina je imala 2,1 milijardu maraka odobrenih kredita koje nije povukla i za koje je samo u prošloj godini platila penale u iznosu od 3,4 miliona KM.


Milenijum osiguranje pruža mogućnost kupovine putnog osiguranja sa pokrićem za Covid 19 - Biznis i Finansije\nHome\tPromo\tMilenijum osiguranje pruža mogućnost kupovine putnog osiguranja sa pokrićem za Covid 19\nMilenijum osiguranje pruža mogućnost kupovine putnog osiguranja sa pokrićem za Covid 19\nby bifadmin 1. jula 2021.\nMilenijum osiguranje i ove godine pruža mogućnost kupovine putnog osiguranja sa dodatnim pokrićem za Covid 19, koje obuhvata neophodnu medicinsku pomoć u slučaju bolesti izazvane ovim virusom.\nUkoliko se odluče za polisu sa ovim pokrićem, klijenti će tokom putovanja imati pokrivene troškove za medicinsku pomoć i u slučaju iznenadne infekcije virusom Covid 19, kao i troškove prevoza radi pružanja adekvatne pomoći i usluge hitne medicinske evakuacije, odnosno povratka osiguranika u zemlju prebivališta, do odabranog limita navedenog na polisi. Dodatno pokriće za Covid 19 odnosi se na teritoriju cele Evrope, uključujući Tursku i Rusiju, i na teritoriju Egipta, za putovanje koje traje najduže 30 dana.\nPolisa putnog osiguranja, uz doplatu za Covid 19 može se kupiti u ekspoziturama Milenijum osiguranja širom Srbije, u turističkim agencijama sa kojima Milenijum osiguranje sarađuje, kao i putem vebšopa, na sajtu www.mios.rs. Ova kupovina moguća je preko mobilnog telefona ili laptopa/računara, i podrazumeva da sa nekoliko klikova kupite polisu, a potvrda sa svim relevantnim informacijama stiže na imejl adresu u najkraćem roku.\nU osnovna pokrića Milenijumovog putnog osiguranja spada medicinska pomoć u inostranstvu, kao i hitne operacije. Pored toga, ukoliko se klijentu na putovanju izgubi ili ošteti prtljag, i u tim slučajevima može se dobiti nadoknada troškova, a u osnovnom paketu se nalazi i pravna i putna asistencija.\nZa turistička putovanja u Evropi i najpopularnijim destinacijama kao što su Egipat, Turska, UAE, cena polise sa osnovnim pokrićima za boravak od 11 dana (10 noćenja) iznosi 1.069 dinara a ukoliko se ugovori i dopunsko pokriće za Kovid 19, iznos je 1.336 dinara.\nKoliko nas sada košta roming na Zapadnom Balkanu?\nOd početka pandemije Mobi Banka otvorila 131 novo radno mesto, žene čine 71% svih zaposlenih: Rast zaposlenih od 63% i 100 hiljada novih korisnika


Newsroom » arlsberg Grupacija pokreće novu strategiju koja će pomoći da se ostvari prihod od 3-5% u narednih 5 godina « Carlsberg Srbija\nCarlsberg Grupacija pokreće novu strategiju koja će pomoći da se ostvari prihod od 3-5% u narednih 5 godina\nRazvijajući jedra za sledeće petogodišnje putovanje, Carlsberg najavljuje svoju novu SAIL’27 strategiju.\nOd svog lansiranja u martu 2016, SAIL’22 pruža jasan opšti pravac za Carlsberg, što je rezultiralo zdravom i snažnom kompanijom.\nU tom periodu, ostvarili smo snažan napredak za naše SAIL’22 finansijske ciljeve. Podmladili smo kulturu naše kompanije i pokrenuli program održivosti Zajedno ka NULI, postavljajući ciljeve održivosti za 2030, što nas je učinilo prvim pivarom koji je postavio ciljeve zasnovane na nauci. Pored toga, akcionarima je isporučen značajan prinos u gotovini kroz dividende i otkup akcija.\nSada pokrećemo našu novu strategiju za celu kompaniui, SAIL’27, koja se zasniva na veoma jakim temeljima i uspesima SAIL’22, dok osvežava i proširuje naše prioritete i podiže lestvicu. Naredna, 2023. će stoga biti prva godina strategije SAIL’27.\nSa SAIL’27, nastavićemo naše uspešno putovanje prilagođavajući se dugoročnim prilikama za rast. Povećavamo naše finansijske ambicije za period trajanja SAIL’27 strategije: Očekujemo stopu rasta organskog prihoda od 3-5% i organski rast operativne dobiti iznad rasta prihoda.\nU razvoju SAIL’27, imali smo cilj da zadržimo i ojačamo našu snažnu stratešku, organizacionu i finansijsku dinamiku, istovremeno obezbeđujući da je naše postavljanje pravca osveženo i da naša nova strategija odražava očekivane trendove kod potrošača, kupaca, društva, zatim regulatorne, ekonomske i geopolitičke trendove.\n„SAIL’27 je uzbudljiv sledeći korak u evoluciji Carlsberga. Kreiran od strane velike grupe zaposlenih i lidera, i izgrađen oko naše svrhe, SAIL'27 ima jasne pravce za brendove, kategorije, tržišta i kapacitete, i osnažuje naše ambicije za rast kako top-line-a, tako i bottom-line-a”, kaže Generalni direktor, Cees’t Hart.\n„SAIL’27 je izgrađen oko naše svrhe da pravimo pivo za bolje danas i sutra, i naše ambicije da budemo najuspešniji, najprofesionalniji i najatraktivniji proizvođač piva na našim tržištima“, kaže Cees 't Hart.\nSAIL’27 je zajednički trud cele kompanije, u čijem kreiranju je učestvovalo preko 200 zaposlenih u Carlsbergu sa više od 30 različitih tržišta.\n„Talenti, stručnjaci i lideri iz cele Carlsberg Grupacije uneli su svoje svakodnevno znanje i sveže ideje u ovu novu strategiju. Oni su procenili uticaj trenutne strategije na njihovo lokalno poslovanje ili funkciju, podelili su znanja i trendove za koje vide da utiču na poslovanje i pomogli prilikom razmišljanja o budućoj strategiji. Uključujući tako raznolik skup glasova zaposlenih u proces, stvorili smo još jači strateški pravac za Carlsberg“, kaže Marcela Linke, Direktor za strategiju Grupacije.\nZajedno ka NULI i dalje\nKao deo našeg programa održivosti “Zajedno ka NULI”, bili smo jedna od prvih kompanija koja je uvela naučno zasnovane klimatske ciljeve i postavila ambiciozne ciljeve za ugljenik, vodu, zdravlje i bezbednost i odgovornu konzumaciju alkohola. Napravili smo veliki napredak i nastavićemo da se fokusiramo na ispunjavanje naših ciljeva za 2022. i 2030. godinu.\nSAIL’27 ćemo graditi na ovom postojećem momentum i učinku, dok proširujemo obim poslovanja i podižemo naše ambicije, lansirajući ažurirani ESG - program zaštite životne sredine, društvene odgovornosti i savesnog korporativnog upravljanja, koji nazivamo “Zajedno ka NULI i dalje”.\nPružićemo više detalja o proširenom programu, uključujući ažurirane ciljeve i nivoe ambicija za ugljenik i vodu i sveobuhvatan uvod u naše nove fokusne oblasti – održivu poljoprivredu i pakovanje – u aprilu.\nKategorija piva nastavlja da nudi atraktivne dugoročne mogućnosti rasta volumena i vrednosti, iako sa različitom dinamikom rasta između kategorija i tržišta. Naš izbor portfolija cilja na ove mogućnosti rasta. Pored toga, vidimo dalje mogućnosti rasta za kategorije izvan piva.\nDanas Grupacija ima široko rasprostranjeno geografsko prisustvo i broj 1 ili 2 pozicije na 22 tržišta širom Zapadne Evrope, Azije i Centralne i Istočne Evrope. Iako je tržišna dinamika različita u tri regiona, svi oni nude privlačne mogućnosti za dugoročni rast prihoda i zarade.\nIzvrsnost u egzekuciji ostaje ključni prioritet u SAIL’27. Podržaćemo naš portfolio i geografske prioritete tako što ćemo pojačati i kontinuirano unapređivati naše mogućnosti egzekucije.\nDa bismo ostvarili ambiciju da budemo najuspešniji, profesionalniji i najatraktivniji proizvođač piva na tržištima na kojima poslujemo, ključna je kultura naše kompanije. Naša pobednička kultura se fokusira na naše ljude, ponašanje i doprinos društvu u celini.\nFINANSIRANJE NAŠEG PUTOVANJA\nFinansiranje našeg putovanja je veoma bitno jer će nam pomoći da oslobodimo naša sredstva, da više ulažemo u naše brendove, da alociramo investicije na određena tržišta, pojačamo ulaganja u izgradnju kapaciteta i u “Zajedno ka NULI i dalje”, kao i da neutrališemo inflatorne pritiske.


Zapadne sankcije mobilisale ekonomiju Rusije - Sputnjik Srbija\n13:57 29.08.2017 Preuzmite kraći link\n„Svako sankciono ograničenje šteti svim partnerima i ometa razvoj onih aktivnosti koje bi mogle da se zajednički razvijaju između ruskih i evropskih partnera“, rekao je Oreškin novinarima.\n„Na mnogo načina one su postale i motivacioni faktor za ruska preduzeća, za rusko stanovništvo, za ruske vlasti da aktivnije deluju u razvoju sopstvene privrede. I sa tog stanovišta postoji određeni pozitivan efekat“, istakao je ministar za ekonomski razvoj.\n„Ali ograničenja će samo smetati, jer je Rusija deo globalnog sveta i mi moramo da razvijamo projekte zajedno sa našim partnerima, a takva ograničenja, koja naši partneri uvode, ometaju razvoj zajedničkih projekata.“\n„Govorili smo o sankcijama, o pitanju novog zakonodavstva SAD. Ovde sam istakao da je reakcija evropskih partnera, evropskih kompanija, pozitivnija, pa ova situacija ima vrlo mali uticaj na odnose Rusije i Evrope. Može se čak reći da daje nove mogućnosti evropskim partnerima. Oni to shvataju i nameravaju da aktivno razvijaju svoj biznis u Rusiji“, dodao je on.\nsankcije, Maksim Oreškin


Zvezdini košarkaši stipendisti Fakulteta za sport - Fakultet za sport\nZvezdini košarkaši stipendisti Fakulteta za sport\nHome/Servis/Vesti/Zvezdini košarkaši stipendisti Fakulteta za sport\nFakultet za sport Univerziteta „Union – Nikola Tesla“ nastavlja sa praksom ulaganja u obrazovanje mladih i uspešnih sportista. Iako smo privatna visokoobrazovna ustanova možemo da se pohvalimo da na godišnjem nivou stipendiramo preko 60 sportista i sportskih stručnjaka na osnovu ugovora o saradnji koje imamo sa Olimpijskim komitetom Srbije, nacionalnim granskim sportskim savezima i najtrofejnijim klubovima.\nUspešna saradnja sa Košarkaškim klubom Crvena zvezda nastavlja se iz godine u godinu, a novi studenti našeg Fakulteta od ove školske godine su Ognjen Dobrić i Aleksa Radanov. Prvotimci crveno-belih i povremeni reprezentativci Srbije opredelili su se za studijski program Menadžment u sportu.\n– Sjajna je stvar što Fakultet za sport na ovakav način podržava mlade sportiste i što svojim programima i prilagođenim sistemom studiranja omogućava i nama koji smo u aktivnom trenažnom i takmičarskom procesu da uz sportsku karijeru stičemo i obrazovanje. Po tome je Fakultet za sport jedinstven i zato me ne čudi što je veliki broj poznatih sportista izabrao da ovde studira. Moram da naglasim da Aleksa i ja, dugujemo i veliku zahvalnost našem klubu, Crvenoj zvezdi koja je prepoznala značaj koje obrazovanje ima za aktivne sportiste, naročito nakon završetka karijere, i pružio nam priliku da steknemo fakultetsku diplomu – rekao je Ognjen Dobrić.


BiH dijaspora sve izdašnija - Ekonomske Vesti\nBiH dijaspora sve izdašnija\n29. avg. 2015 Luka Matić 0 Comments BiH, Centralna banka BiH, dijaspora, doznake, gastarbajteri, Saša Grabovac\nDoznake koje ljudi zaposleni u inostranstvu šalju svojim porodicama u Bosni i Hercegovini beleže rast, a samo za prva tri meseca ove godine pristiglo je 493,6 miliona KM (jedan evro je dve konvertibilne marke), što je za 17,6 miliona više u odnosu na isti period prošle godine, pišu banjalučke Nezavisne novine.\nPrilivi ostvareni po osnovu ostalih transfera u prvom kvartalu iznosili su 314,3 miliona KM, od čega je po osnovu penzija zarađenih izvan BiH pristiglo 301,2 miliona KM.\nVrednost doznaka stabilna je duže vreme, a prilivi iz inostranstva po ovom osnovu imaju blagi trend rasta nakon velike ekonomske krize koja je potresla Evropu 2008. godine. Prema podacima Centralne banke BiH, vrednost doznaka u prva tri meseca 2014. godine iznosila je 476 miliona KM, u 2013. godini 478 miliona, dok je u 2012. godini po ovom osnovu u BiH pristigao 451 milion KM.\n„Ukoliko su „naši stranci“ dobro situirani i imaju stabilne prihode i zaposlenja, onda su u stanju svojoj rodbini da pošalju više novca. Broj osoba koje zaposlenje traže u inostranstvu iz godine u godinu raste“, kažu u Centralnoj banci BiH.\nIzvršni direktor Udruženja ekonomista RS SWOT Saša Grabovac kaže da doznake iz inostranstva predstavljaju esencijalne prihode koji većini porodica u BiH obezbeđuju egzistenciju.\n„Trebalo bi napraviti sveobuhvatnu analizu da bi se utvrdili glavni razlozi koji su doveli do povećanja vrednosti doznaka, ali sigurno je da je u velikoj meri uticao sve veći broj radnika koji odlaze na rad u inostranstvo“, rekao je Grabovac.\nNaglašava da ovaj trend rasta novčanih priliva, iako na prvi pogled deluje pozitivno, podrazumeva odliv radne snage iz zemlje čime domaća privreda ostaje bez kvalifikovanih kadrova.\n„Većina doznaka dolazi iz zapadnoevropskih zemalja u kojima je suzdržavanje od potrošnje nešto veće nakon krize, što kao rezultat ima veće novčane prilive u BiH“, smatra Grabovac.\nVrednost doznaka po godinama (milijarde KM):\n← Niška pivara prodata po zakonu, tužba je neosnovana\nAmerikom upravlja 400 oligarha →\nKoliko BiH košta Republiku Srpsku?


Bankar u Srbiji je već više od deceniju jedno od najpoželjnijih zanimanja, jer je sa prosečnom platom od 84.000 dinara među najplaćenijima, ali zbog krize i zatvaranja nekoliko banaka, sve je teže doći do ovog radnog mesta.\nPodsećanja radi, broj zaposlenih u našem bankarskom sistemu, prema podacima Narodne banke Srbije, u proteklih godinu i po smanjen je za oko 2.700 ljudi. To je posledica, pre svega, gašenja tri banke, ali i restrukturiranja jedne banke.\nZa bankare je sve manje posla i zbog pada, ili stagniranja kredita kako privredi, tako i stanovništvu. Zbog toga su banke u prvom tromesečju ove godine ostvarile dobit od 8,1 milijarde dinara, što je za četvrtinu manje nego u istom periodu lane.\nPročitajte i>>>Zarada na visokim kamatama i skrivenim provizijama\nNa kraju prvog tromesečja, u 29 banaka je radilo 25.706 zaposlenih, navodi NBS. U osam banaka u domaćem vlasništvu radi 6.529 službenika, a u 21 banci sa stranim kapitalom 19.177 ljudi.\nTakođe, mnoge banke smanjuju svoju mrežu. Tako je smanjen broj ekspozitura našeg bankarskog sektora od kraja 2012. godine do aprila ove godine sa 1.455 na 1.079 ekspozitura. Broj šaltera je gotovo prepolovljen, a povećan je jedino broj filijala, sa 591 na 648 filijala.\nZaposleni u bankarskom sektoru sada u proseku zarađuju 83.749 dinara. Zbog ovakvih primanja mnogi se odlučuju da završavaju ekonomske škole i fakultete. Ipak, od izbijanja krize broj zaposlenih je manji za oko 7.000 službenika.\nPročitajte i>>>Menadžeri za sve i svašta\nPlate kod većine stagniraju. Kod banaka sa stranim kapitalom su vezane za evro, ali se obračunavaju, kako nezvanično saznaju Novosti, po znatno nižem kursu od zvaničnog.


Kolubarska bitka danas slavi 100-godišnjicu\nKolubarska bitka najznačajnija je bitka između vojske Kraljevine Srbije i Austrougarske u Prvom svetskom ratu. Bitka je vođena novembra i decembra 1914. godine i okončana uspešnom protivofanzivom pod komandom generala Živojina Mišića.\nPosle neuspeha u operacijama oko Drine, suočena s nedostatkom artiljerijske municije, manjkom hrane, odeće i obuće, srpska vojska bila je primorana na povlačenje. Paralelno sa vojskom povlačio se i narod, a dodatni teret bili su i vremenski uslovi.\nProfesor vojne istorije na Vojnoj akademiji Slobodan Đukić kaže da su nepovoljni vremenski uslovi loše uticali na moral vojnika.\n- Vojnici se nisu mogli ogrejati duže vreme, osušiti uniformu i to je, uz nedostatak artiljerijske i pešadijske municije, podrilo moral srpskih vojnika, pa je kod dela vojnika izgubljena vera u mogućnost pobede u Kolubarskoj bici - kaže profesor Đukić.\nŽivojin Mišić dobio je čin vojvode posle uspešnog vođenja operacije\nPosle povlačenja srpske vojske, usledio je kontraudar koji je neprijatelja iznenadio, potpuno paralisao i omogućio briljantnu pobedu. U letopisima mioničke crkve, jednom od mesta koje je Mišiću, tokom ove čuvene bitke, služilo kao osmatračnica, i danas čuvaju uspomene na 1914.\nKolubarska bitka ušla je u istoriju ratovanja i vojnog školovanja u celom svetu, kao jedinstven primer da vojska, kojoj je predviđen potpun slom, za kratko vreme pređe u kontraofanzivu. General Živojin Mišić je zbog uspešnog vođenja operacije unapređen u čin vojvode, dok je njegov suparnik Oskar Poćorek smenjen sa mesta glavnokomandujućeg Balkanske vojske.\nU Kolubarskoj bici Srbija je izgubila 22.000 vojnika, imala je 91.000 ranjenih i 19.000 zarobljenika. Gubici Austrougarske bili su nešto veći, gotovo 29.000 poginulih vojnika, više od 120.000 ranjenih i 74.000 nestalih.


Devojčica prva došla na ovaj svet u 2018. godini u Opštoj bolnici - RTV Santos\nDevojčica prva došla na ovaj svet u 2018. godini u Opštoj bolnici\nAnamarija Munćan, prva je beba rođena u 3,25 časova u Opštoj bolnici u Zrenjaninu. Druga beba, koja se rodila u 9,30 časova, je dečak kog je rodila majka Ivana Lukić, i on zasad nije dobio ime.\nGradonačelnik Zrenjanina, Čedomir Janjić posetio je porodilište i istakao da mu je ovo jedan od lepših poslova koje obavlja i tom prilikom je rekao: „Svаkog 1. jаnuаrа dolаzimo u posetu porodilištu, i to je jedаn od lepših poslovа koje obаvljаm kаo grаdonаčelnik.\nDаnаs sаm ponosаn i nа svoj tim, i jаko mi je drаgo kаdа se uverim u dobre uslove u nаšem porodilištu, i bolnici uopšte. U grаdskom budžetu smo i ove godine predvideli određene mere kаko bi stimulisаli roditelje dа se odluče nа rаđаnje dece, pre svegа te mere se ogledаju kroz jednokrаtnu pomoć svim prvo rođenim bebаmа, novčаnom nаdoknаdom od 50.000 dinаrа, zаtim i zа svаko trugo i treće rođeno dete sа 35.000 dinаrа, а pomаžemo i svim pаrovimа dа ostvаre nаjvаžniju životnu ulogu, dа postаnu roditelji, te smo stаrosnu grаnicu zа vаntelesnu oplodnju pomerili nа 45 godinа, što nаs izdvаjа u odnosu nа druge grаdove u Srbiji, po tome prednjаčimo, i nа to smo vrlo ponosni“, istаkаo je grаdonаčelnik.\n„Nаstаvljа se blаgi trend pаdа nаtаlitetа, u 2017. godini, u Opštoj bolnici „Đorđe Joаnović“, rođeno je 1407 bebа, što je zа 10 mаnje nego 2016. godine аli shodno pozitivnim аktivnostimа koje sprovodi Grаd Zrenjаnin i Vlаdа Republike Srbije, verujem dа će se trend pаdа nаtаlitetа smаnjiti.\nU toku prethodne godine ujednаčen je odnos rođenih dečаkа i devojčicа, а imаli smo i 18 blizаnаčkih trudnoćа koje su uspešno iznete. Povećаn je trend porođаjа cаrskim redom u sklаdu sа svetskim trendovimа u cilju zаštite mаjki аli prevаshodno dece, tаkođe, u sklаdu sа željаmа mаjki obаvljаju se i bezbolni porođаji epidurаlnom аnestezijom, što nаs tаkođe svrstаvа u sаm vrh porodilištа, ne sаmo u Srbiji već i izvаn njenih grаnicа“, reklа je dr Ždrаle.\nDirektorkа Opšte bolnice „Đorđe Joаnović“ Ivаnа Tešić, zаhvаlilа se grаdonаčelniku Čedomiru Jаnjiću nа trаdicionаlnoj novogodišnjoj poseti, i istаklа dа je novogodišnjа noć proteklа mirno.\n„Želim dа se zаhvаlim grаdonаčelniku Jаnjiću nа dugogodišnjoj trаdiciji i uručivаnju poklonа i ovog 01. jаnuаrа u ime svih mаjki, dece i zаposlenih u nаšoj bolnici.\nOvo je jedino odeljenje kojem želim više poslа u 2018. godini, i drаgo mi je što uprаvo sа ovog mestа, gde se rаđа novi život mogu poželeti svim svojim sugrаđаnimа srećnu i uspešnu 2018. godinu, i dа ih prаti dobro zdrаvlje, reklа je Ivаnа Tešić.\nTаkođe, prvorođenoj bebi biće urećeno аuto-sedište, dаr grаdskog Sаvetа zа bezbednost sаobrаćаjа nа putevimа, а tаj poklon, kаo i godinаmа unаzаd dobiće veći broj bebа koje će se u Zrenjаninu roditi nа početku ove godine.\nPrethodnoPolicija imala posla u novogodišnjoj noći\nSledećeEvo kakvo nas vreme očekuje u januaru


Ta fotografija je izazvala puno bure u javnosti, a Crnadak nije mogao mirno sediti, već se požalio Čeferinu, čija je organizacija napravila veliki propust sa zastavama na pobedničkom peharu.\n– Dužan sam da reagujem nakon što sam u medijima vidio fotografiju trofeja koji se dodeljuje pobedniku UEFA Lige Evrope, a na kojoj se nalazi ratna zastava BiH. U BiH žive Srbi, Bošnjaci, Hrvati i ostali, a zastava na postolju pehara je ratna zastava, korištena tokom građanskog rata u BiH – od 1992. do 1995. godine. Dejtonski mirovni sporazum iz novembra 1995. doneo je mir, a BiH je zvaničnu zastavu dobila 1998. godine. U BiH svi narodi koje žive vole fudbal, ali ratna zastava sa pehara vređa mnoge – napisao je Crnadak, piše Srpskainfo.\nOn je dodao da se nada je u pitanju nenamerna greška.\n– Zato Vas molim da pre finalne utakmice UEFA Lige Evrope 29. maja ispravite nepravdu i u postolje pehara utisnete zvaničnu zastavu BiH, jer ova koja se sad nalazi na trofeju to nije – dodao je Crnadak.\nMinistarstvo inostranih poslova BiH o pismu u vezi sa ovim slučajem informisalo je i članove Predsedništva BiH.


Just Cause 3 u naredna dva dana možete igrati besplatno na Steamu - PLAY!\nJust Cause 3 u naredna dva dana možete igrati besplatno na Steamu\nKorisnici Steama imaju priliku da u naredna dva dana(26. i 27. jul) isprobaju jedan od većih AAA naslova iz 2015. godine, Just Cause 3.\nU trećem nastavku Riko Rodrigez je na misiji da stanovnike ostrva Mediči oslobodi vlasti nemilosrdnog diktatora. U igri smeštenoj na velikoj mapi, igrači podižu revoluciju uz veliki arsenal eksplozivnog oružja, a tu je i nezaboravna kuka koja će vašu kreativnost podići na sasvim novi nivo.\nAko vam se tokom ovog perioda svidi, Just Cause 3 možete kupiti po 75% nižoj ceni, za samo 10€, a takođe svi dodaci su na 75% popusta. Celu kolekciju Just Cause igara možete pazariti za samo 20€, što je za skoro 100 evra manje.\nRazlog više za igranje ovog naslova je i sveže dodati multiplejer mod, koji donosi još više zabave i više haosa.\nRelated Items:Avalanche Studios, besplatna igra, free, free game, Just Cause 3, PC, Steam


Odraz (ne) kulture pojedinaca | ZR KLIK\nOdraz (ne) kulture pojedinaca\nZrenjanin- Pojedinci, koji su uzeli štandove u zakup zbog održavanja manifestacije Dani piva, nakon završetka iste, ostavili su Žitni trg u katastrofalnom stanju. Limeni i žičani kontejneri, kao i žičane korpe koji su postavljeni za odlaganje komunalnog otpada, pojedinima izgleda nisu značili ništa.\n„Svoj raznoliki otpad poput staklenih flaša, kesa, limenki, kartonske i plastične ambalaže, papira, grančica, šuta, otpadaka hrane, masnoće koju su izlivali pored šahta i u sam šaht (što može imati za posledicu zapušenje odvodne kanalizacije) i ostalo, bacali su gde su stigli. Poražavajuće je i to, da su ostavili i veće količine pepela koje su radnici „Čistoće“, prvo morali da gase sa cisternama sa vodom, pa tek onda da odnose i odlože na gradsku deponiju. Tokom ovogodišnje manifestacije, dnevno se u proseku na gradsku deponiju odnosilo između 140 i 160 m3 smeća, što predstavlja znatno veće količine u odnosu na prošlu godinu, kada se odnosilo između 70 i 80 m3 smeća. Radnicima preduzeća uz korišćenje kompletne mehanizacije, trebaće još nekoliko dana da grad što se tiče komunalne hiigijene, odnosno izgleda dovedu u prvobitno stanje. Bez obzira na sve, grad je u jutarnjim satima tokom trajanja manifestacije, uz maksimalno angažovanje naših radnika bio uredan i čist, a to samo pokazuje da smo postigli cilj, a to je da nivo komunalne higijene održimo na zavidnom nivou“, rekla je Danijela Tančić PR JKP Čistoća i zelenilo Zrenjanin.


Mekejnov „pitbul“ sa karminom | Glas javnosti\nPočetna > Svet > Mekejnov „pitbul“ sa karminom\nRepublikanski kandidati za Belu kuću zvanično prihvatili nominaciju Mekejnov „pitbul“ sa karminom „U politici ima kandidata koji koriste promene da bi propagirali svoju karijeru. Džon Mekejn, s druge strane, koristi karijeru da bi propagirao promene“, poigrala se rečima Sara Pejlin, koja je pokazala oštro lice na nacionalnoj konvenciji Senator iz Arizone Džon Mekejn zvanično je nominovan za republikanskog kandidata za predsedničke izbore koji će se 4. novembra održati u SAD. Takođe, opravdavši nadimak Sara Barakuda, guverner Aljaske Sara Pejlin zvanično je, svojim prvom javnom govorom na nacionalnoj konvenciji u Sent Polu koji je imala priliku da prati cela nacija, prihvatila nominaciju ove stranke za američkog potpredsedničkog kandidata.\nDa je Mekejn ipak znao šta radi kada je odabrao Pejlinovu za partnera u trci za Belu kuću, pokazala je ona sama u svom nacionalnom političkom debiju. Ova lepa žena je u dugoočekivanom govoru, koji je naelektrisao atmosferu u prepunoj sali Eksel centra, odala utisak svega samo ne bespomoćnog bića kome je potrebna zaštita, kako su je možda doskoro doživljavali nedovoljno informisani. Ne samo da je pokazala da ume da se brani, nego je i oštro napala protivnika demokratu Baraka Obamu, čime je osvojila naklonost republikanaca, koji su uzvikivali njeno ime. U toj kritici Pejlinova je podrugljivo spomenula Obamino iskustvo organizatora zajednice, rekavši kako „ne treba zaboraviti da je to čovek koji je autor dva memoara, a nijednog zakona ili reforme, čak ni u državnom Senatu“.\nTakođe je uputila oštre reči na račun Obamine samopromocije, rekavši da „u politici ima kandidata koji koriste promene da bi propagirali svoju karijeru“. Džon Mekejn, s druge strane, „koristi karijeru da bi propagirao promene“, poigrala se rečima Pejlinova. Ona je rekla da Obaminoj uzvišenoj retorici nedostaje detalja koji bi razjasnili kuda on želi da povede zemlju u slučaju da bude izabran, iako ni sama nije predstavila previše političkih inicijativa.\tPEJLINOVA ŠALJE SINA U IRAK\nIako se republikanci prema Džordžu Bušu ponašaju kao prema živom mrtvacu, činjenica je da politika koju on oličava i dalje animira članove njegove stranke, piše britanski Gardijan komentarišući činjenicu da se Buš nije pojavio na stranačkoj konvenciji.\nPejlinova (44), prva žena proglašena za republikanskog potpredsedničkog kandidata, rekla je da je Džon Mekejn bio potpuno u pravu kada je, uprkos protivljenju javnosti, podržao povećanje broja američkih vojnika u Iraku, nastavljajući Bušovu politiku. Jedan od sinova ove mlade žene, koji je predstavljen na konvenciji u Sent Polu, sada je u vojsci. Na jesen, on bi trebalo da se priključi američkom kontingentu u toj zemlji.\n„To je čovek koji nikada nije upotrebio reč ‘pobeda’ sem govoreći o sopstvenoj kampanji“, kritikovala je Pejlinova Obamu aludirajući na njegov stav o ratu u Iraku, a istovremeno hvaleći Mekejnove liderske kvalitete. Mekejn je, prema njenim rečima, pravi izbor za glavnokomandujućeg snaga SAD pošto je jedini od kandidata koji se stvarno borio za Ameriku i zna kako se pobeđuje u teškim bitkama.\nSebe je predstavila kao reformatora koji se suprotstavio „uobičajenoj politici, pojedinačnim interesima, lobistima i velikim naftnim kompanijama“. U svom govoru založila se za „energetsku nezavisnost“ Amerike i veći obim istraživanja i eksploatacije nafte, kao i za razvoj alternativnih izvora energije. Nekadašnja mis svog rodnog grada sebe je nazvala „hokejaškom majkom“ i suprugom profesionalnog ribara, naftnog radnika i sindikaliste Toda, koga je upoznala još u srednjoj školi. „Posle dve decenije i petoro zajedničke dece, on je i dalje moj momak“, rekla je Pejlinova za svog supruga.\nKandidat za potpredsednika je pokazala i smisao za humor rekavši da je razlika između hokejaške majke i pitbula - ruž za usne.\nNajveći aplauz, ali i suze publike, zaradila je predstavljajući svoju decu, 19-godišnjeg sina i vojnika Treka, tri ćerke i četvoromesečnog sinčića Triga, rođenog sa Daunovim sindromom. Obećala je porodicama koje imaju decu s posebnim potrebama da će u njoj imati „prijatelja i zagovornika u Beloj kući“.\nNa kraju njenog govora nenajavljeno se na bini pojavio i Mekejn i rekao: „Zar ne mislite da smo napravili pravi izbor za potpredsednika“, što je izazvalo oduševljenje u dvorani.\nSudeći po dosadašnjem predstavljanju, Pejlinova bi mogla da republikancima donese deo ženskih glasova, ali i da „učvrsti“ Mekejnove loše pozicije kod pacifista. U slučaju pobede republikanaca na predsedničkim izborima u novembru, guvernerka Aljaske, za koju kažu da je veliki borac protiv korupcije, biće prva žena potpredsednik u istoriji SAD, a Džon Mekejn (72) najstariji američki predsednik. Autor: Ekipa Glasa javnosti Dodaj novi komentar


UN saopštile su da virus "ebole za sada dobija bitku", u odnosu na napore međunarodne zejednice da se zaustavi širenje virusa. Istovremeno su u srijedu SAD saopštile da je i drugi medicinski radnik iz Teksasa koji se brinuo o prvom pacijentu zaraženom ovim virusom pozitivan na ebolu. Američki predsjednik, Barack Obama održaće u svijedu video konferenciju sa evropskim liderima na temu kako zaustaviti širenje ebole.\nDrugom zdravstvenom radniku iz Teksasa koji je bio u timu koji je liječio prvog oboljelog od virusa ebole na američkom tlu, Thomasa Erica Duncana, dijagnostifokovana je ova zarazna bolest, saopštila je Zdravstvna služba američke države Teksas.\nMedicinar iz teksaške Presbiterijan bolnice odmah je izolovan nakon što je dobio temperaturu.\n„Zdravstveni radinici su odmah potom razgovarali sa posljednjim pacijentom da bi brzo identifikovali svaki kontakt koji je imao i ko bi potencijalno mogao biti izložen bolesti i te osobe će biti budno praćene“, saopšteno je iz ove zdravstvne institucije.\nBBC je citaro šefa američkog Centra za kontrolu bolesti (CDC),Thomsa Friedena, koji je rekao da je prekršen protokol za zdravstvene radnike i da je to u prethodnom slučaju dovelo do zaraze medicinske sestre.\nNo predsjednica Nacionalne unije medicinskih sestara je rekla da tvrdnje šefa CDC nijesu tačne.\n„CDC tvrdi da je prekšen protokol, ali sestre navode da nikakvog protola nije bilo„ rekla je Roseann DeMoro novinarima.\nNeposredno prije ovoga i američki predsjednik Barack Obama i UN saopštili su da nije dovoljno učinjeno u borbi protiv ebole.SAD će, kako je rekao, odraditi svoj dio posla ali moraju i ostali.\n„Svijet u cjelini nije učinio dovoljno.Ima veliki broj zemlja koje imaju kapacitete a koje još nijesu reagovale.Oni koji su se uključili i svi mi moramo učiniti više, jer ukoliko ne zaustavimo izvor širenja ovo će nastaviti da predstvlja opasnost po države pojediničano“, rekao je Obama.\nU tom cilju, američki će predsjednik u srijedu održati video konferenciju sa liderima Britanije, Francuske, Njemačke i Italije da bi razgovarali o zaustavljanju širenja epidemije ebole na Zapadu Afrike.\nŠef misije UN za ebolu, Anthony Banbury, Savjetu bezbjednosti Ujedinjenih nacija je slikovito rekao:\n„ (Ebola )trči brže od nas, i dobija trku“.\nSvjetska zdravstvna organiziacija (WHO) saopštila je da je 4.447 ljudi do sada umrlo od smrtonosnog virusa uglavnom u Zapadnoj Africi.\nSijera Leone, Liberija i Gvineja najteže su pogođene države virusom koji je otkriven decembra 2013-te, a potvrđen u martu 2014-te, no u ovim državama, kako se sada procjenjuje početkom ovog decembra, broj zaraženih mogao bi dostići između 5000 i 10 000 novozaraženih sedmično.\nDo sada je ukupan broj zaražnih uključujući i smrtne slučajeve dostigao 8,915, a WHO očekuje da će samo do kraja sedmice broj oboljelih dostići 9000.\nUN zvaničnik Banbury, izdao je jasno upozorenje SB videolinkom iz Zapadne Afrike u utorak, u kojem je naveo da ebola nije zaustavljena i da će se svijet suočiti sa potpuno„ neočekivanom situacijom za koju nemamo plan„.\nOn je zatražio više novca za izgradnju centara za tretman pacijenta zaraženih virusom ebole, te više medicinskog osoblja koje bi brinulo o oboljelima.


Njegovi pravni zastupnici u Srbiji Kruna Savović i Miloš Stojković navode u odgovoru za Danas da je listu Politika upućen demantij, a Komisiji Saveta za štampu je podneta žalba zbog kršenja Kodeksa novinara Srbije i Smernica za primenu Kodeksa novinara Srbije u onlajn okruženju.\n– Povodom teksta u Politici, mi smo u svakodnevnoj komunikaciji sa gospodinom Kaufmanom. U ovom trenutku on je koncentrisan na tekuće postupke, a nas je opunomoćio da preduzimamo sve pravne radnje u vezi sa spornim tekstom i njegova lična prava zaštitimo na način koji je u skladu sa domaćom sudskom praksom, odgovaraju njegovi advokati na pitanje Danasa šta planira dalje u ovom slučaju i da li će eventualno tužiti Politiku.\nOni navode da je Kaufman za tekst u kojem je upotrebljena njegova fotografija saznao od osoba koje su mu se obraćale putem imejla u neuobičajeno velikom broju. Radilo se, kako dodaju, o našim građanima koji su pročitali tekst i koji su mu uz mejlove slali isečke iz tog teksta (na srpskom i engleskom jeziku).\n– Gospodin Kaufman je porodičan čovek, srećno oženjen i otac šestoro dece. Svaka priča o nasilju nad decom i ženama ga duboko pogađa pre svega kao čoveka. Bilo kakvo dovođenje u vezu sa relativizacijom zločina prema deci, ženama i porodici generalno, za njega je apsolutno neprihvatljivo. Pored toga, gospodin Kaufman je poznati nemački glumac i režiser koji živi i radi u Saveznoj Republici Nemačkoj. Kao javna ličnost on poseduje reputaciju koja je sticana godinama unazad i njegovo ponašanje, stavovi i mišljenja i te kako su pod lupom javnosti. Takođe, ovde ističemo da se gospodin Kaufman pored poslova vezanih za film, bavi i pisanjem knjiga za decu i i scenarija za dečije emisije, navode Kruna Savović i Miloš Stojković.\nZbog svega toga, kako kažu, jasno je da je dovođenje u vezu njegovog privatnog lika sa izvesnim Petrom Veličkovićem, koji perfidno napada feminističke grupe, NVO, centre za socijalni rad i relativizuje zločine, apsolutno nespojivo sa njegovim karakterom, kao i porodičnim i profesionalnim životom.\nAndreas Kaufman Izmišljeni autori Politika Savet za štampu\n← IFJ poziva na solidarnost sa izraelskim novinarom\nSve više napada na novinare u Srbiji, reakcija slaba →


Duško Lečić osvojio prvu nagradu Akcelerator programa\nNaslovna Hercegovina Trebinje Duško Lečić osvojio prvu nagradu Akcelerator programa\nDuško Lečić iz Trebinja sa poslovnim planom proizvodnja solarnih sistema za grijanje osvojio je prvu nagradu Akcelerator programa za inovativne početnike u poslovanju, koji organizuje Razvojna agencija Republike Srpske.\nTrebinjka Jelena Popović sa poslovnim planom api komora – komora za liječenje pčelinjim proizvodima, osvojila je drugu nagradu, dok je treću nagradu osvojila Miroslava Bodiroga za biznis-plan proizvodnja prirodne kozmetike.\nDirektor Razvojne agencije Republike Srpske Marinko Đukić izrazio je zadovoljstvo realizacijom Akcelerator programa, te ocijenio da su polaznici stekli znanja kroz devet modula predavanja.\nOn je naveo da su projekat sprovodili sa partnerima iz zemalja EU, da je značajan podstrek za inovativne početnike u poslovanju, te da se kontinuirano sprovodi širom Republike Srpske.\n“Cijeneći ozbiljnost ljudi koji su danas bili ovdje, uvjeren sam da će pokrenuti svoje ozbiljne poslove”, rekao je Đukić.\nLečić je rekao novinarima da se njegov poslovni plan odnosi na proizvodnju solarnih sistema za dogrijavanje sanitarne vode i grijanje prilagođenih domaćinstvima, hotelima i ugostiteljskim objektima.\n“Zbog sve većeg porasta cijene energenata, električne energije, mislim da ima prostora za uštedu električne energije korištenjem ove vrste grijanja”, naveo je Lečić.\nPopovićeva, koja je osvojila drugu nagradu za api komoru, kaže da je ova komora dobra za jačanje imunog sistema u borbi protiv alergije i sličnih bolesti.\nDobitnica treće nagrade Miroslava Bodiroga napomenula je da se proizvodnja prirodne kozmetike zasniva na nekoliko vrsta ulja, eteričnih ulja, te suvih biljaka prema tipovima kože.\nZamjenik gradonačelnika Trebinja Dražen Bošković rekao je da Trebinje učestvuje u realizaciji Akcelerator programa drugi put, te da je grad izdvojio 15.000 KM u saradnji sa Fondacijom “Helvetas – Moja budućnost”.\n“Između ovih 13 poslovnih ideja, 30 odsto je novih na tržištu i nisu bile zastupljene u Trebinju i istočnoj Hercegovini. S tim u vezi, biće omogućena dodatna podrška takvim poslovnim poduhvatima jer su izvor budućih zapošljavanja”, naveo je Bošković.\nPartneri republičkoj Razvojnoj agenciji u ovom projektu su grad Trebinje, Razvojna agencija grada, te opštine Bileća i Gacko i Zavod za zapošljavanje Republike Srpske.\nPero peric izdajnik 29/10/2021 At 09:34\nVjerovatno je sekta opet podjelila dzeparac svojima pred izbore


RS predložila Crnoj Gori potpisivanje sporazuma o specijalnim odnosima\nCrnogorski premijer Milo Đukanović i predsjednik crnogorskog parlamenta Ranko Krivokapić razgovarali su danas u Podgorici sa premijerom Republike Srpske Miloradom Dodikom i predsjednikom Narodne skupštine Republike Srpske Igorom Radojičićem. Vladi Crne Gore predloženo je potpisivanje sporazuma o specijalnim vezama, rekao je Dodik nakon sastanka.\n''Predložili smo Vladi Crne Gore potpisivanje sporazuma o specijalnim odnosima, na što mi imamo pravo u okviru Dejtonskog sporazuma i to je nešto što ćemo finalizirati kasnije''.\nPremijer RS saopštio je da je sa crnogorskim premijerom razgovarao o međusobnim odnosima i zajedničkim temama-prije svega na privrednom planu, u oblasti energetike, saobraćaja, turizma i svega što se mora riješiti zajedničkim projektima:\n''Dominantno pitanje bilo je energetika. Dakle, situacija i stav Crne Gore u vezi sa izgradnjom 'Buk Bijele'. Zanimaju nas i mogućnosti izgradnje hidopotencijala u Boki i izgradnja saobraćajnica koje treba da nas komunikacijski povežu bolje-prije svega dionica Foča-Šćepan polje''.\nDodik je istakao vizuelni napredak u Crnoj Gori i dodao:\n''Drago mi je da je Crna Gora riješila mnoge svoje probleme, da ima potpunu političku stabilnost i da je okrenuta ekonomskom razvoju. Ona je sposobna i spremna, pogotovo imajući u vidu tu političku čistotu, da po mnogim pitanjima brže napreduje ka evropski integracijama. Ali, to nije samo stvar ni Crne Gore, ni nas, koji takođe tome težimo, nego i EU''.\nPredsjednik Narodne skupštine RS Igor Radojičić potencirao je dobru saradnju dva parlamenta i rekao kako želi da podrži saradnju dvije Vlade. Dodao je da Crna Gora i RS nemaju otvorenih pitanja i da imaju zajedničke poglede na evropske integracije. On je rekao i da crnogorski parlament može pomoći kolegama iz RS kada su u pitanju evropske integracije:\n''Crna Gora tu ide nešto ispred nas. Mi smo, nakon potpisivanja SSP 16. juna sada ušli u jednu novu fazu. U parlamentu RS imaćemo iduće sedmice prezentaciju Sporazuma.\nU toku jeseni planiramo da nam iz nekoliko susjednih zemalja, uključujući i Crnu Goru, gosti budu visoki zvaničnici, koji bi predstavili njihove operativne planove i načine rješavanja određenih evropskih pitanja. Neko iz Crne Gore, bilo iz parlamenta, bilo iz Odbora ili ministarstva za evropske integracije, mogao bi u RS, pred parlamentom i zvaničnicima, predstaviti kako i šta Crna Gora radi na tom putu''.\nZa razliku od zvaničnika Republike Srpske, crnogorski čelnici sa javnošću su kominicirali saopštenjima. I premijer i predsjednik parlamenta Crne Gore istakli su značaj političkih i privrednih veza sa Repubikom Srpskom i BiH, uz očekivanje da će ti odnosi biti unaprijeđeni nizom zajedničkih poduhvata u mnogim oblastima.


Koji scenario za Kosovo je najprihvatljiviji građanima Srbije?\nFoto: Tanjug/AP | Koji scenario za Kosovo je najprihvatljiviji građanima Srbije?\nTanjug 18.12.2019 17:02\nBEOGRAD - Sporazum kojim bi Srbija priznala nezavisnost Kosova i Metohije podržalo bi oko 12 odsto građana, dok je priznanje nezavisnosti Kosova u zamjenu za Zajednicu srpskih opština (ZSO) na jugu, četiri opštine na sjeveru i eksteritorijanost za srpske manastire prihvatljivo za 36,4 odsto građana centralne Srbije, pokazalo je istraživanje Centra za društveni dijalog i regionalne inicijative (CDDRI) o rješavanju kosovskog pitanja.\nIstovremeno istraživanje ''Analiza trendova 2019'', koje je uradila NVO ''Aktiv'' u srpskoj zajednici na KiM i koje je takođe danas predstavljeno pokazalo je da među kosovskim Srbima opada podrška Briselskom sporazumu i da raste osjećaj nesigurnosti i zabrinutosti srpske zajednice zbog opšteg stanja na KiM.\nIstraživanje CDDRI pokazala je da bi sporazum kojim bi Srbija priznala nezavisnost KiM, na eventualnom referendumu, podržalo 12,4 odsto građana, dok je takvo rješenje neprihvatljivo za 78,5 odsto ispitanika.\nZa konačno rješenje statusa KiM po kojem bi Srbija priznala nezavisnost KiM i pristala na razmjenu teritorija tako što bi dobila četiri opštine na sjeveru KiM, a dala dio Preševske doline, pozitivino se izjasnilo za oko 16 odsto građana, dok se takvoj ideji protivi 66,7 odsto ispitanika.\nSporazum kojim bi Srbija priznala nezavisnost Kosova, a za uzvrat dobila tri opštine na severu KiM, dok bi Kosovska Mitrovica postala distrikt, na referendumu bi podržalo blizu 19 odsto ispitanika, dok je rješenje kojim se priznaje nezavisnost Kosova, a za uzvrat dobijaju četiri opštine na sjeveru KiM, prihvatljivo za 22 odsto ispitanika.\nIstraživanje je pokazalo da je među ponuđenin scenarijima najveću podršku dobio onaj po kojem bi Srbija priznala nezavisnost Kosova, a za uzvrat dobija četiri opštine na sjeveru KiM, ZSO na jugu i eksteritorijanost za srpske manastire što je prijvatljivo za 36,4 odsto ispitanika.\nZa sedmi scenario, koji bi podrazumevao rješenje uz najmanje ustupke obe strane, a kojim Srbije ne priznaje nezavisnost KiM, ali pristaje na članstvo Kosova u UN i za uzvrat dobija SZO, pozitivno se izjasnilo 32,6 ispitanika.\n'''Gde god postoji reč povezana sa nezavisnošću, ti scenariji se negativno ocenjuju što je veoma važno i treba uzeti u obzir kada se govori o potencijalnom referendumu. Na primeru Severne Makedonije se pokazalo da je važno kako će se nešto nazvati'''', rekao je Jović.\nUpitani da se opredijele za jedan od dva ponuđena scenarija za rješenje statusa KiM - sporazum o razmjeni teritorija po kome Srbija dobija četiri opštine na severu KiM i daje dio Preševske doline i sporazum po kome ne priznaje nezavisnost KiM, ali Kosovo postaje član UN, 73 odsto ispitanika je izabrala drugi scenario, dok je 27 odsto podržalo prvi.\n''Oni koji su podržali razmenu teritorija kažu da žele da se konačno reši to pitanje, da bi mogle da se rešavaju neke druge stvari. S druge strane, za ispitanike koji su podržali drugi scenario, a koji je na neki način odlaganje konačnog rešenja KiM, najvažnije je da nema nikavog 'de jure' priznanja nezavisnosti'', rekao je Jović.\nIstraživanje CDDRI sprovedeno je u posljednjoj nedjelji septembra, a obuhvatilo je 1.183 ispitanika iz centralne Srbije (bez KiM).\nIzvršni direktor NVO ''Aktiv'' Miodrag Milićević kazao je da 40 odsto ispitanih ne podržava Briselski sporazum, kao i da velika većina građana nema stav o tome što je, kaže, suprotno rezultatima iz prethodnih godina.\n''Analizirajući rezultate, zaključili smo da je pojava ideje razgraničenja, o kojoj se govorilo jedno vrijeme, uticala na pad podrške Briselskom sporazumu.\nIzvještaj bilježi zabrinjavajući porast nezadovoljstva Srba na KiM i da više od 90 odsto njih smatra da opšti trendovi na KiM nisu ohrabrujući za srpsku zajednicu.\n''Zato ovu temu i ključne nalaze našeg izveštaja prezentujemo javnosti da bi sve informacije doprle do ključnih političkih aktera u Beogradu, Prištini i međunarodnoj zajednici, a čija je reakcija do sada izostajala'', rekao je Milićević.\nTakođe, anketa je pokazala da se 75,6 odsto Srba na KiM ne oseća slobodnim da izrazi svoje političke stavove, kao i da oko 60 odsto njih kaže da u južnoj pokrajini ne postoji političar kome vjeruju.\nS druge strane, Srbi na KiM i dalje najviše povjerenja imaju u Vladu Srbije i Kancelariju za KiM, dok najmanje vjeruju prištinskim institucijama i Euleksu.\nZamjenik direktora Kancelarije za KiM Damjan Jović rekao je da su istraživanja među Srbima na KiM rađena u specifičnim okolnostima i u sredini ''u kojoj slobode odavno nema'', te da se ne može očekivati da bez zazora i potpuno slobodno iznose svoja mišljenja.\n'''Ova istraživanja su korisna i pomoći će nam da bolje razumemo strahove, zebnje i očekivanja našeg naroda na KiM. Trudimo se da uradimo najviše što možemo i čini mi se da smo u tome sve uspešniji'', rekao je Jović.\n''Vjerujem da bi, kada bismo ljude iz Evropske komisije, koji se bave Zapadnom Balkanom ili pitanjem KiM, pitali da navedu prelazna merila za Poglavlje 35, malo njih moglo da nabroji više od pet merila'', naveo je Jović.\nSrbija Kosovo Građani Srbije Anketa


Potpisima u Beogradu i još 10 gradova Srbije krenuli u borbu protiv rijalitija - Infobrif\nPotpisima u Beogradu i još 10 gradova Srbije krenuli u borbu protiv rijalitija\nObjavljeno 23.06.2019. u 19:45\nBEOGRAD – Na ulicama Beograda i još 10 gradova Srbije u toku je potpisivanje peticije za ograničenje emitovanja rijaliti programa. Akciju sprovode Udruženje za zaštitu ustavnosti i zakonitosti i inicijativa „Srbija u pokretu“. Cilj je da za sedam dana prikupe 30 hiljada potpisa kako bi skupština uzela u razmatranje izmene Zakona o elektronskim medijima.\nZbog nevremena formirali se gejziri po gradu, u Cvijićevoj ulici nestvarni prizori (VIDEO)\nProtiv premijera četvrtina miliona građana na ulicama


Siniša Mali pored makete "Beograda na vodi"\nOstavka Dušana Vujovića, ministra finansija u Vladi Srbije, dostavljena je Skupštini, potvrđeno je u parlamentu za Radio Slobodna Evropa (RSE). Njegovo povlačenje iz Vlade Srbije, u kojoj je proveo poslednje četiri godine, biće verifikovano na prvom zasedanju Skupštine Srbije, saopšteno je iz kabineta premijerke, bez preciziranja tačnog termina.\nDo tada će funkciju ministra i dalje obavljati Vujović koji je kao obrazloženje za povlačenje naveo lične razloge.\nU javnosti je odmah otvoreno pitanje njegovog naslednika, a kako je objavila Radio televizija Srbije glavni pretendent je Siniša Mali, dosadašnji gradonačelnik Beograda - čovek čiju su dosadašnju karijeru obeležile mnogobrojne nerazrešene afere.\n“Cinično, stvari će se pomeriti”, prva je reakcija koju smo, nakon konačne potvrde o povlačenju Dušana Vujovića iz Vlade Srbije, dobili od Zorana Stojiljkovića – aktuelnog predsednika Ujedinjenih granskih sindikata Nezavisnost, univerzitetskog profesora, a nekada člana i predsednika Odbora Agencije za borbu protiv korupcije.\nVujović je kao obrazloženje za povlačenje sa funkcije ministra finansija naveo lične razloge\nStojiljković nije uveren da će biti bilo kakvih promena u smislu ublažavanja mera štednje ili ukidanja Zakona o privremenom umanjenju penzija – čijom ustavnošću se bavio i Ustavni sud, a deo ogorčenih penzionera najavljivao i tužbe Evropskom sudu za ljudska prava u Strazburu.\n“Jako bih to voleo, ali nemam nekakva preterana očekivanja. Da vam kažem, iskustvo onoga što se dešavalo u poslednjih četvrt veka i poslednjih osamnaest godina me tome uči”, objašnjava profesor Stojiljković.\nUčinak Dušana Vujovića, prvo na mestu ministra privrede, a potom i finansija, vrednovale su međunarodne finansijske institucije, deo domaćih stručnjaka i javnosti. Važi za funkcionera koji je u značajnoj meri doprineo konsolidaciji državnih finansija, ali je ostao upamćen i kao ministar za vreme čijeg mandata su 2014. godine uvedene mere štednje – oličene u zamrzavanju plata u javnom sektoru i umanjenju penzija – što je izazvalo ogorčenost dela građana i penzionera.\nMeđutim, Goran Radosavljević ekonomista i profesor na beogradskom Fakultetu za ekonomiju, finansije i administraciju, upozorava da je obavljena tek polovina i to, po svoj prilici, onog lakšeg dela posla.\n“Ono što je, po mom mišljenju, u ovom trenutku problematičnije su reforma javnih preduzeća, finansiranje lokalnih samouprava iz budžeta i drugi strukturni problemi koje imamo, poput izdvajanja za zdavstveno i penziono – što do sada nije ni dotaknuto. Da li će biti povećanja plata i penzija, ili ne.... Ako je stanje u javnim finansijama tako dobro kao što tvrde vlasti, ne vidim zašto se to ne bi desilo...”, navodi Goran Radosavljević.\nOstavku Dušana Vujovića nemoguće je posmatrati bez postavljanja pitanja o njenim efektima na finansijsku politiku Srbije. Naime, nepopularne mere koje je preduzeo u zemlji, pre svega smanjenje penzija i plata u javnom sektoru, od strane međunarodnih finansijskih faktora su pozdravljene.\nOktobra prošle godine Međunarodni monetrani fond (MMF) i Svetska banka proglasili su Vujovića za najboljeg ministra finansija za Centralnu i Istočnu Evropu.\n“Zamena koja bude došla neće moći na isti način da vodi ministarstvo. I u situaciji kada treba da održimo aktuelni status i nivo fiskalne konsolidacije i da nastavimo dalje – prosto otvara se pitanje da li ostavka osobe koja je to vodila može suštinski da pogorša situaciju u tom smeru”, ocenjuje ekonimista Goran Radosavljević.\nPovlačenje Dušana Vujovića sa funkcije ministra i to u danu početka pregovora sa Međunarodnim monetarnim fondom o novom nefinansijskom programu saradnje, dogodilo se nakon višemesečnog nagađanja o rekonstrukciji kabineta premijerke Ane Brnabić, u kome će ovo biti i prva obelodanjena izmena od kada je stala na čelo Vlade Srbije juna 2017. godine.\nVišemesečna su takođe i nagađanja o tome ko će naslediti Vujovića, a po prvim informacijama medijske spekulacije koje su se najčešće čule, mogle bi se pokazati i tačnim. Radio televizija Srbije (RTS), objavila je u utorak ujutru kratku vest, ne objavljujući izvor, da će na čelo Ministarstva finansija doći Siniša Mali, aktuelni gradonačelnik Beograda.\nTu informaciju Radio Slobodna Evropa proverio je u kabinetu premijerke Ane Brnabić gde smo dobili sledeći odgovor:\n“Premijerka u roku od 15 dana od verifikacije ostavke Dušana Vujovića u Skupštini treba da predloži novog ministra. Do tada nećemo izlaziti sa imenima koja su se pojavila kao kandidati.”\nKandidat čije ime je izbilo u prvi plan – Siniša Mali, koji u javnosti figurira i kao rešenje za novog-starog prvog čoveka Grada, u ponedeljak je govorio o svom statusu.\n“O mom budućem angažmanu odlučiće Aleksandar Vučić i Srpska napredna stranka (SNS)”, bio je njegov odgovor na pitanje šta će raditi ukoliko ne ostane gradonačelnik.\nInače, radi se o državnom funkcioneru za koga je tokom četvorogodišnjeg gradonačelničkog mandata vezivan niz nerasvetljenih afera, od kojih je najdrastičnije nelegalno noćno rušenje objekata u Hercegovačkoj ulici. Dovodi se u vezu sa napisima o korupciji povodom posedovanja 24 stana u Bugarskoj, pamtiće se i zbunjuće trošenje novca iz gradske kase za novogodišnje ukrase, a raspravljalo se i o verodostojnosti njegovog doktorata na Fakultetu organizacionih nauka u Beogradu.\n“Ja mislim da je to šamar javnosti iz više razloga”, naglašava profesor Stojiljković ukoliko se kao tačne ispostave informacije do kojih je došao RTS – pre same premijerke koja, inače, o tome odlučuje.\n“Ne mislite valjda da će to biti autonomna inicijativa premijerke Brnabić? Ili želja ex ministra Vujovića?! Ako do tog imenovanja dođe mislim da je svaka potreba za smanjenjem napetosti unutar šire politilke javnosti prenebregnuta. Da idete na potpunu totalizaciju vlasti i na građenje spostvene imperijalne pozicije”, zaključuje Zoran Stojiljković.\nO personalnim promenama na ministarskim funkcijama, ali i drugim temama, premijerka Ana Brnabić i predsednik Aleksandar Vučić razgovarali su pre nešto više od mesec dana – tačnije prvog aprila. Ana Brnabić je nakon toga izjavila da od toga ima prečeg posla.\nSiniša Mali kandidat za ministra finansija?\nKome će vrata u Nemanjinoj biti zatvorena?


Predsednik Republike Srbije Aleksandar Vučić i ministar omladine i sporta Vanja Udovičić otvorili su novu sportsku dvoranu u Krčagovu, naselju u Užicu.\n- Ministarstvo omladine i sporta nastavlja ulaganje u razvijanje sportske infrastrukture, ponosan sam što je i Krčagovo danas dobilo novu halu. Ovde se ne zaustavljamo, želimo da svaki sportista oseti snagu i rešenost države da omogući baš svima da se na svakodnevnom nivou bave sportom. Ulaganja su nikada veća, obaramo rekorde u sportskim rezultatima, ali nastavljamo da za aktuelne i buduće šampione stvaramo sve uslove da idemo dalje u nove pobede, da nas bude još više u sportu i da Srbiji donosimo još mnogo ponosa! - izjavio je ministar Udovičić nakon obilaska novoizgrađenog sportskog objekta.\nZavršetak izgradnje sportske dvorane za školski sport u Krčagovu realizovan je u okviru projekta IPA 2015 – „Izgradnja, rekonstrukcija, adaptacija i sanacija sportskih objekata“, a vrednost radova iznosila je oko 600 000 evra.\nVanja Udovičić Aleksandar Vučić Srbija Užice Sport


Najveća kompanija za nekretnine na svetu ušla na tržište Srbije – SveVesti.net\n“S ponosom objavljujem da smo postali deo globalne mreže koju čini 50 zemalja sa 190.000 agenata ze nekretnine u 400 market centara pod okriljem kompanije Keller Williams“, izjavio je danas Miroslav Cvetković, regionalni direktor Keller Williams Srbija. Cvetković je na skupu u Privrednoj komori Srbije rekao da se posle 25 godina poslovanja u posredovanju pri prodaji i zakupu nekretnina kroz agenciju Cvetković-Roškov priključio „najvećoj porodici agenata za nekretnine na svetu“.\nRegionalna trening menadžerka Dušanka Kovačević izjavila je da je KW kompanija br. 1 po izboru klijenata i agenata širom sveta, da su je napravili agenti za agente i dodala da će ukupna ulaganja kompanije KW u tehnologiju na globalnom nivou dostići milijardu dolara.\n„Fokus u radu kompanije je na edukaciji, Univerzitet Keller Williams raspolaže razvijenim sistemima koji nam omogućavaju da unapredimo znanje naših agenata u bilo kojem trenutku karijere“, izjavila je ona i dodala da je KW pre svega tehnološka kompanija. „Posedujemo naprednu korisničku platformu i sopstveni cloud na kom gradimo globalnu mrežu nekretnina. Nekretnine na našoj mreži vidljive su svim agentima Keller Williams-a u svetu”, rekla je ona.\nKako je rečeno, modeli, sistemi i tehnologija koje KW donosi u Srbiju otvaraju nove mogućnosti za agente-preduzetnike i podižu standard usluge.\nVladan Petrović regionalni operativni direktor, rekao je da platforma KW omogućava agentima da naprave sopstveni brend, izgrade sopstveni biznis i postanu uspešni preduzetnici.\nŠirenje kompanije na tržištu Srbije podrazumeva otvaranje market centara u svim većim gradovima, a Zorica Joksović-Ivačković, regionalna market centar administratorka, istakla je da kompanija Keller Williams na globalnom nivou podržava agente da samostalno razvijaju svoje poslovanje. „Otvaranjem novih market centara stvoriće se mreža uniformnih usluga najvišeg kvaliteta“, rekla je ona.\nPrevious Ilić: Planira se ulaganje 10 milijardi evra u energetiku\nNext Nova uprava u Komercijalnoj


Region - Novosti dana - 05.03.2020 | Sputnjik Srbija\nCrna Gora brani svetinje - niko nema pravo da ostane nem kada je vera u opasnosti /video, foto/\nŠirom Crne Gore i danas su se održavaju molebani i litije u znak borbe protiv kontroverznog Zakona o slobodi veroispovesti. Prvi moleban održan je u Bijelom Polju, odakle je poručeno da niko nema pravo da ostane nem kada je vera u opasnosti.\nStari su se đavoli bojali od krsta, a ovi danas od slobode - poručeno iz Podgorice /video, foto/\nU Podgorici je večeras održana litija u znak protesta protiv usvojenog Zakona o slobodi veroispovesti. Sveštenstvo Mitropolije-crnogorsko primorske i građani krenuli su u 19 časova u litiju, nakog čega su se vratili u Hram Hristovog Vaskrsenja. Stari su se đavoli bojali od krsta, a ovi se danas boje od slobode, poručeno je sa skupa ispred Hrama.\nIzazov iz Moskve za Podgoricu: Branimo pravoslavlje /foto/\nPrijava protiv nastavnice koja je zadala učenicima da nauče pesmu „Ne damo svetinje“\nProsvetna inspekcija Crne Gore potvrdila je da je dobila prijavu protiv nastavnice muzičkog u Osnovnoj školi „Štampar Makarije“ u Podgorici koja je, kako prenose podgorički mediji, zadala učenicima da nauče pesmu „Ne damo svetinje“.\nMitropolit Amfilohije obavestio je premijera Duška Markovića o članovima tima za nastavak dijaloga na ekspertskom nivou o spornom Zakonu o slobodi veroispovesti i izrazio zabrinutost zbog, kako kaže, činjenice da je diskriminatorski Zakon o kojem treba da razgovaraju, već počeo da se sprovodi.\nBugarska vojska: Ako budemo morali primenićemo silu\nNajvažnije je da Turska spreči ulazak nelegalnih migranata u Bugarsku, izjavio je ministar odbrane Bugarske Krasimir Karakačanov. On je saopštio da će u narednim satima biti poslata vojska na granicu.\nDva slučaja koronavirusa u Banjaluci, zaraženo i dete\nU Republici Srpskoj zabeleženi su prvi slučajevi zaraze koronavirusom, potvrdilo je Ministarstvo zdravlja RS.


CRTA: Vladine mere za unapredjenje izbora pokazuju da država opet ne prepoznaje suštinske probleme\nBeta 2. marta 2021. 13:50\nCentar za istraživanje, transparentnost i odgovornost (CRTA) ocenio je da mišljenje Radne grupe Vlade za saradnju sa OEBS/ODIHR o merama za unapredjenje izbornog procesa pokazuje da država ponovo propušta priliku da prepozna suštinske probleme i radi na rešenjima koja bi doprinela unapredjenju kvaliteta izbornog procesa.\nIz CRTE su doneli takav zaključak iako su, kako su rekli, na sastanku Radne grupe Vlade za saradnju sa OEBS/ODIHR koji je održan 1. marta, prodložene i neke dobre mere.\n„Mišljenjem su u potpunosti zanemareni zloupotreba javnih resursa i javne funkcije, problemi u finansiranju kampanje, pritisci na birače, kao i neravnopravna medijska zastupljenost izbornih aktera koje su i ODIHR i domaći posmatrači označili kao najproblematičnije i prioritetne oblasti za rešavanje nakon izbora 2020. godine“, naveli su iz CRTE.\nUmesto da se pristupi ponovnoj analizi i prepoznavanju problema u tim oblastima, Radna grupa je navela samo zakonske izmene usvojene 2019. godine i nije ostavila prostor za unapredjenja.\n„Kada se radi o medijima, Crta smatra da mišljenje sadrži mere koje neće suštinski rešiti problem medijske neravnopravnosti, već da mogu izazvati dodatne nejasnoće u postupanju i tumačenju nadležnosti izmedju Regulatornog tela za elektronske medije i Nadzornog odbora Skupštine Srbije“, istakli su iz te organizacije.\nOni kažu i da rešenja koja se odnose na upotrebu pravnih lekova predstavljaju korak unazad i mogu dovesti do sužavanja prava na izjavljivanje prigovora od strane birača.\n„Zabrinjava i činjenica da Radna grupa ne prepoznaje i neophodnost sprovodjenja verifikacije biračkog spiska, kako bi se utvrdilo njegovo stanje“, dodali su.\nKao dobre predloge CRTA je ocenila mere poput kazni za elektronske medije koji krše propise o izveštavanju u izbornoj kampanji za čiju je primenu nadležan REM, kao i pripremu novog pravilnika REM-a koji će se odnositi i na komercijalne pružaoce medijskih usluga što je, inače, važilo do 2020. godine.\n„Pozitivne mere su i unapredjenje objavljivanja zapisnika sa biračkih mesta kao i planirana zakonska regulacija pojedinih pitanja koja su do sada bila predmet podzakonskih akata, poput položaja posmatrača, čime će njihova primena biti zagarantovana u svakim narednim izborima“, stoji u saopštenju CRTE.\nNavodi se da je CRTA Radnoj grupi poslala svoju analizu i komentare na „Mišljene o merama koje treba preduzeti radi unapredjenje izbornog procesa“.\nŠarović podneo prijave protiv Vučića jer je prisvajao…\nNarodna stranka: U Srbiji se masovno umire od lošeg vazduha,…\nTepić (SSP): Naravno da imam još svedoka da je Palma…\nBegović: Miloševićeva predaja Hagu bila je razumna i…\nMilinović: Samo u Srbiji predsednik države lično poznaje…


U finalu Kopa Libertadores sastaju se dva najveća argentinska kluba, a u subotu je trebalo da bude odigran drugi međusobni finalni duel. Međutim, velika euforija i fanatični odnos prema fudbalu su to sprečili.\nPre utakmice, došlo je do velikih nereda u Buenos Ajresu u kojima su povređeni gostujući igrači. I pored toga, predsednik FIFA je zahtevao da se meč odigra, kako tamošnji mediji navode, zbog TV prava, koja su bila rasprodata.\n- Želim da neko bude odgovoran za ovo. Meč mora da bude odigran danas - rekao je Infantino u subotu predstavnicima KONMEBOLA i čelnicima klubova.\nNakon sastanka pojavili su se nezvanični navodi da je Švajcarac čak zapretio predsedniku Boke Juniors Danijelu Anhelisiju da će taj klub biti diskvalifikovan, ukoliko ne bude pristao da igra. Derbi je najpre odložen sa 21.00 na 22.00, potom na 22.30, pa na 23.15 časova. Na kraju, odlučeno je da se meč otkaže i pomeri za nedelju od 21 čas.


Zbog huliganskih nereda, pomeren vaterpolo meč u Budvi\nVaterpolo meč između Primorca iz Kotora i Partizana iz Beograda u okviru regionalne A1 lige, koji je trebalo da bude održan u subotu u 19 časova u Budvi, odložen je za nedelju zbog incidenta u kojem su učestvovali navijači beogradskog kluba.\nBudvanska policija je zbog incidenta lišila slobode 34 lica dok je protiv sedam maloljetnih lica podnijela krivične prijave u redovnom postupku.\nOd 34 osobe lišene slobode njih sedam se tereti i za krivično djelo napad na službeno lice u vršenju službene dužnosti.\nOva lica su, kamenicama oštetila po jedno službeno vozilo Uprave policije i Hitne medicinske pomoći. U navedenom događaju oštećena je i infrastruktura objekta bazena „Dragan Trifunović“, odnosno ulazna vrata prostorija i sale za treninge koja se nalazi u okviru objekta.\nPrilikom narušavanja javnog reda i mira, od strane za sada nepoznatog lica, aktiviran je i ubačen „suzavac“ unutar objekta.\n“Oko 120 navijača vaterpolo kluba "Partizan" koji su pristupili objektu gdje se održavala utakmica, odbilo je da se podvrgne redovnom detaljnom pregledu zaštitara koji su obezbjeđivali događaj. Pokušali su nasilno da uđu u unutrašnjost objekta, te im je od strane budvanske policije izdato upozorenje, a na koje su se oglušili”, saopštila je ranije policija.\nNakon što je ta grupa navijača udaljena sa bazena, prema zvaničnim navodima oni su kamenicama gađali objekat i tom prilikom je nastala šteta na objektu i na službenom vozilu Uprave policije.\nNova utakmica zakazana je za nedelju u 18 časova i igraće se bez prisustva publike.\nVaterpolo i plivački savez Crne Gore (VPSCG) najoštrije osuđuje težak incident koji se dogodio u subotu uveče, prije početka utakmice između VK Primorac i VK Partizan u Budvi, a koji su izazvali huligani gostujućeg kluba, saopšteno je iz VPSCG.\n“Njihova je očigledna namjera bila da ovaj sportski događaj pretvore u poligon za širenje nacionalističke, političke i vjerske mržnje, čemu na sportskim borilištima ne smije i ne može biti mjesta”, navodi se u saopštenju u kojem se daje podrška nadležnim državnim organima da do kraja ispitaju, procesuiraju i adekvatno kazne odgovorne za taj događaj.\n“Od Regionalne lige, pod čijim okriljem se odvija takmičenje, preko naših predstavnika, zahtijevaćemo adekvatnu reakciju”, kaže se u saopštenju.


Slazenger flašica ZA VODU SLZ 0,5L U 842015-03-000 cena, cene Srbija, prodaja Beograd Novi Sad Niš\nSlazenger flašica ZA VODU SLZ 0,5L U 842015-03-000 cene\nTrenutno nemamo slike za Slazenger flašica ZA VODU SLZ 0,5L U 842015-03-000\nEPonuda nije internet prodavnica već Vam omogućava da brzo i lako nađete Slazenger flašica ZA VODU SLZ 0,5L U 842015-03-000 po najjeftinijoj ceni. Naš cilj je da kupci budu što bolje informisani o ponudi Slazenger flašica ZA VODU SLZ 0,5L U 842015-03-000 na tržištu Srbije. Vrlo lako nalazite željeni proizvod za kategoriju Flašice za vodu cene, ne morate da lutate od sajta do sajta za Slazenger Flašice za vodu, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Slazenger flašica ZA VODU SLZ 0,5L U 842015-03-000 sa PRODAVCEM. EPonuda ne može da garantuje potpunu tačnost specifikacije i slika za Slazenger flašica ZA VODU SLZ 0,5L U 842015-03-000. Pre kupovine, podatke za Slazenger flašica ZA VODU SLZ 0,5L U 842015-03-000 proverite na sajtu PROIZVOĐAČA.


AKIFOVIĆEVA I BUĆIĆ JUNIORSKI PRVACI SRBIJE U TROSTAVU – Sportski savez Beograda\nPočetnaVesti naslovnaAKIFOVIĆEVA I BUĆIĆ JUNIORSKI PRVACI SRBIJE U TROSTAVU\nAKIFOVIĆEVA I BUĆIĆ JUNIORSKI PRVACI SRBIJE U TROSTAVU\nAna Akifović (Novi Beograd Ušće) i Ratko Bućić (Partizan) novi su juniorski prvaci države u trostavu. Takmičenje u gađanju MK puškom iz tri stava (3 puta 40 metaka) u okviru omladinskog Prvenstva Srbije, održano danas u Novom Sadu, donelo je mnogo dobrih rezultata. Akifovićeva je u takmičenju juniorki bila ubedljivo najpreciznija u kvalifikacijama pogodivši 1.170 krugova, čime je za 15 krugova nadmašila državni rekord Marije Kolarević (Jedinstvo Stara Pazova). Finale je obeležila izjednačena borba za zlato upravo ove dve takmičarke. Pred poslednji metak bile su izjednačene, a u poslednjoj seriji Akifovićeva je za minimalan 0,1 krug nadmašila Kolarevićevu i sa 450,0 krugova osvojila titulu. Ana Akifović, koja je nedavno osvojila zlato u trostavu i u juniorskom Kupu Srbije, je povela Novi Beograd Ušće ka trijumfu u ekipnoj konkurenciji.\nI muško finale ponudilo je dosta uzbuđenja, ali i ne toliko dramatičnu završnicu, kao u takmičenju devojaka. Ratko Bućić je za 1,6 krugova nadmašio Marka Ivanovića, pobednika Kupa Srbije. Ivanović je najzaslužniji za ubedljivu pobedu kragujevačkog „Čika Mate“ u ekipnom takmičenju. Najvredniji rezultat u kvalifikacijama (1.163) „ubio“ je Aleksa Mitrović (Novi Beograd Ušće), koji je u finalu ostao bez medalje, na sedmom mestu.\nJuniori, finale: 1. Ratko Bućić (Partizan) 441,3, 2. Marko Ivanović („Čika Mata“) 439,7, 3. Dimitrije Gaćeša (Mladost) 430,1… Kvalifikacije: 1. Aleksa Mitrović (Novi Beograd Ušće) 1.163, 2. Ivanović 1.143, 3. Bućić 1.141… Ekipno: 1. „Čika Mata“, Kragujevac (Ivanović, Jovanović, Dimitrijević) 3.373, 2. Novi Beograd Ušće 3.348, 3. Mladost 3.159…\nJuniorke, finale: 1. Ana Akifović (Novi Beograd Ušće) 450,0, 2. Marija Kolarević (Jedinstvo, Stara Pazova) 449,9, 3. Nevena Armuš („Čika Mata“) 433,6… Kvalifikacije: 1. Akifović 1.170, 2. Armuš 1.146, 3. Kolarević 1.144… Ekipno: 1. Novi Beograd Ušće (Akifović, Jović, Pavlović) 3.361, 2. Policajac 3.357, 3. „Čika Mata“ 3.352…\nU IŠČEKIVANJU BROBE ZA POLUFINALE\nPOBEDNIČKI PRVENAC VATERPOLISKINJA U BARSELONI


Vesti online / Vesti / Ex YU / Štrahe podržava Dodika\nŠtrahe podržava Dodika\nAustrijski vicekancelar i lider Slobodarske partije Austrije (FPO) Hajnc-Kristijan Štrahe kritikovao je blokadu formiranja vlasti u Bosni i Hercegovini, ocenivši da svaka blokada ne doprinosi ničemu.\nŠtrahe je, u razgovoru sa predsednikom SNSD-a, srpskim članom predsedništva BiH Miloradom Dodikom u Beču, kazao da ko blokira ne želi napredak.\n- Ko blokira, ne želi napredak, već stagnaciju - istakao je on.\nNa sastanku lidera dve partije, u ponedeljak popodne, bilo je reči o situaciji u Bosni i Hercegovini i stanju na Balkanu, ali i Evropi, posebno o migrantskoj krizi. Razgovarali su i o budućoj saradnji dve stranke. Na sastanaku, kome su prisustvovali i šef poslaničkog kluba FPO u austrijskom parlamentu Johan Gudenus, kao i kandidat FPO srpskog porekla za predstojeće izbore za Evropski parlament Konstantin Dobrilović, ponovio je podršku Austrija širenju EU na zemlje Zapadnog Balkana.\nEX YU Dodik o 1.martu: To je privatna svetkovina Bošnjaka u BiH\nSRBIJA Dodik imenovao Kusturicu za savetnika u Predsedništvu BiH


Zapadni Balkan: Poslanici Evropskog parlamenta razmatrali napredak u 2018. - EU Delegacija u Srbiji\nZapadni Balkan: Poslanici Evropskog parlamenta razmatrali napredak u 2018.\nBy Jovan objavljeno\t 09/10/2018 Vesti\nU rezolucijama usvojenim u utorak, članovi Odbora za spoljne poslove Evropskog parlamenta su razmotrili napredak koji su zemlje Zapadnog Balkana ostvarile na putu ka EU.\nU izveštaju usvojenom sa 49 glasova za, tri protiv i šest uzdržanih, poslanici Evropskog parlamenta su pozdravili kontinuirani angažman Srbije na putu evrointegracija i pozvali na aktivnu promociju strateškog opredeljenja Srbije u široj javnosti. Poslanici su istakli i napore koje Srbija ulaže u normalizaciju odnosa sa Kosovom i podržali dijalog pod okriljem EU kao okvir za postizanje sveobuhvatnog sporazuma o normalizaciji.\nOsvrnuvši se na nedavnu debatu o mogućoj promeni granica između Srbije i Kosova*, poslanici su istakli da etnički homogene države ne bi trebalo da budu cilj regiona te su podvukli da će sporazum biti prihvatljiv samo ukoliko je obostrano usaglašen te ukoliko u obzir uzme opštu stabilnost regiona i međunarodno pravo.\nPoslanici podstiču srpske vlasti da ubrzaju reforme, intenziviraju borbu protiv korupcije i organizovanog kriminala te da nastave sa reformom državne uprave kako bi ona postala politički neutralnija. Srbija bi takođe trebalo da bolje usaglasi svoju spoljnu i bezbednosnu politiku sa EU, uključujući po pitanju Rusije i u okviru Ujedinjenih nacija.\nPoslanici su pozdravili izglasani zakon u okviru evropske reformske agende, ali su izrazili zabrinutost zbog nedostatka konsenzusa među partijama i dugotrajne političke polarizacije na Kosovu koja nastavlja da se negativno odražava na održivost reformi.\nVizna liberalizacija je od presudnog značaja za približavanje Kosova EU i treba je sprovesti bez odlaganja. Poslanici su pozdravili potvrdu Evropske komisije o tome da je Kosovo ispunilo sva merila za viznu liberalizaciju. Uprkos tome, poslanici izražavaju zabrinutost zbog neadekvatnog nivoa sredstava koja se ulažu u pravosuđe, rasprostranjenu korupciju, elemenata zarobljene države te preteranog političkog uticaja, koje treba rešiti nezavisno od napretka u ispunjavanju zahteva u kontekstu vizne liberalizacije.\nU rezoluciji se ističe da pet država članica EU nije priznalo Kosovo i poziva ih se da to učine, budući da bi takav potez doveo do relaksacije odnosa između Kosova i Srbije. Rezolucija je usvojena sa 42 glasa za, 10 protiv i šest uzdržanih.\nPoslanici su pozdravili snažnu opredeljenost zemlje potpunom sprovođenju Pržinskog sporazuma iz 2015. i hitnih reformskih prioriteta, koji su rezultirali ulaganjem većih napora u reforme vezane za evrointegracije.\nOni su takođe pozvali državne vlasti da intenziviraju borbu protiv pranja novca i sukoba interesa, bolje zaštite pravosuđe od političkog uticaja, obezbede nezavisnost medijskih kuća i reše preostale probleme u oblasti vladavine prava. Rezolucija je izglasana sa 47 glasova za, devet protiv i jednim uzdržanim.\nNakon neivesnog ishoda referenduma u Bivšoj jugoslovenskoj Republici Makedoniji koji je održan 30. septembra (čiji je cilj bio dobijanje podrške javnosti za promenu naziva države u Republika Severna Makedonija), poslanici su pozvali Vladu u Skoplju da preduzme neophodne mere kako bi ispoštovala Prespanski sporazum od 17. juna između BJRM i Grčke, koji otvara vrata pristupnim pregovorima sa EU i NATO-om.\nU rezoluciji usvojenoj sa 44 glasova za, pet protiv i pet uzdržanih, poslanici su pozdravili kontinuirani napredak Albanije u sprovođenju reformi povezanih sa evrointegracijama i daljim koracima koji su preduzeti u pravcu jačanja nezavisnosti i profesionalizma u oblasti pravosuđa.\nIako su pohvaljeni značajni pomaci u jačanju pravnog i institucionalnog okvira Albanije, kao i napredak u borbi protiv organizovanog kriminala, poslanici su i dalje zabrinuti zbog visokog stepena korupcije, sporog i neefikasnog pravosudnog sistema i činjenice da nedostaci u području vladavine prava i glomazni regulatorni postupci i dalje koče investicije u zemlji.\nUprkos tome, u rezoluciji je podržana namera Saveta da otvori pristupne pregovore sa Abanijom u junu 2019, ukoliko zemlja do tada ispuni sve neophodne uslove.\nPremda Crna Gora uopšteno uzev ostvaruje dobar napredak u procesu evrointegracija, poslanici podstiču političko rukovodstvo zemlje da odredi prioritet u rešavanju problema u oblasti vladavine prava, medijskih sloboda, korupcije, pranja novca, organizovanog kriminala i nasilja koje je povezano s njim.\nU rezoluciji, koja je izglasana sa 47 glasova za, pet protiv i pet uzdržanih, ističu se napori Crne Gore u pravcu ostvarivanja konstruktivne regionalne saradnje i dobrosusedskih odnosa. Poslanici su takođe pozdravili ratifikaciju sporazuma o demarkaciji granice između Crne Gore i Kosova i pozvali na brzo rešavanje preostalih graničnih sporova sa susednim zemljama.\nU tekstu se podseća na strateški značaj pristupanja Crne Gore NATO-u za obezbeđivanje stabilnosti i mira na Zapadnom Balkanu.\nNakon glasanja u Odboru, o rezolucijama će se glasati na plenarnom zasedanju tokom novembarske mini plenarne sednice u Briselu.\n*Ovaj naziv je bez prejudiciranja statusa i u skladu je sa Rezolucijom Saveta bezbednosti Ujedinjenih nacija 1244/1999 i Mišljenjem Međunarodnog suda o proglašenju nezavisnosti Kosova.


Odluka o odgađanju lokalnih izbora u BiH nastavlja seriju nezakonitih radnji u izbornom procesu 2020. godine, napisao je na svom Tviter profilu gradonačelnik Banjaluke Igor Radojičić.\n– Nakon nelegalnog izbora članova CIK, odluka o izborima za 4. oktobra raspisana bez obaveznog rokovnika, a sad odgoda za datum koji opet nema uporište u zakonu. BiH klizi u “Mostar” – rekao je Radojičić, prenosi Srpskainfo.\nCentralna izborna komisija (CIK) Bosne i Hercegovine na današnjoj sednici u Sarajevu odlučila je da se lokalni izbori ove godine održe 15. novembra umesto 4. oktobra. Odluka o prolongiranju donesena je zbog problema s finansiranjem odnosno neusvajanja budžeta BiH kojim su trebala biti osigurana i sredstva za održavanje izbora, piše RTRS.


Sreda, 01. 6. 2005.\nPlanirano četiri miliona evra za dogradnju novog bolničkog krila\nDva miliona evra uložiće "Hemofarm", a ostatak opština Šabac i Republika\nŠABAC - Skupština opštine Šabac i Zdravstveni centar "Dr Laza Lazarević" pokrenuli su inicijativu za preimenovanje obaveza koje je vršački "Hemofarm" preuzeo prilikom privatizacije šabačke fabrike lekova "Zorka farma". Kada je 2003. godine privatizovana "Zorka farma", "Hemofarm" je zauzvrat, između ostalog, obećao i dva miliona evra za izgradnju dijagnostičkog centra u Šapcu. Grad je trebalo da obezbedi prostor za smeštaj opreme.\n- Odustali smo od takve ideje jer dijagnostički centar koji bi radio po tržišnim principima i bio vlasništvo "Hemofarma" nije nešto od čega bi koristi imali i građani naše opštine. U međuvremenu, šabački zdravstveni centar "Dr Laza Lazarević" nabavio je savremenu opremu, između ostalog i skener, tako da naši građani imaju na raspolaganju savremene metode u lečenju. Zato smo zahtevali i od Agencije za privatizaciju da dozvoli da, umesto opreme Šabac, dobije dva miliona evra za dogradnju novog bolničkog krila - kaže dr Slobodan Mirković.\n- Opština Šabac tražiće saglasnost kod Agencije jer je bolje da dva miliona evra uložimo u bolnicu. Dobili smo načelnu saglasnost i od "Hemofarma", tako da očekujemo da će uskoro taj novac biti dostupan za ovu namenu. Opština će učestvovati u finansiranju izgradnje bolnice, jer naši građani treba da imaju bolje uslove za lečenje - obećava predsednik opštine Šabac Miloš Milošević.\nUskoro bi, kako kaže dr Mirković, trebalo da počne izgradnja 6.500 kvadratnih metara internističkog bloka. To bi ukupno koštalo oko 4 miliona evra. Uz postojećih 11.500 kvadratnih metara u hirurškom bloku, stvoriće se uslovi za efikasnu zdravstvenu ustanovu sekundarnog nivoa zdravstvene zaštite. Tako će se stvoriti uslovi da sva odeljenja, koja su sada u različitim zgradama, budu pod jednim krovom.\nU zdravstvenom centru oko 200.000 stanovnika Šapca, Vladimiraca, Koceljeve i Bogatića ima uslove za primarnu i sekundarnu zdravstvenu zaštitu. Oko 400 lekara i 1.000 medicinskih sestara i tehničara pruža godišnje oko tri miliona dijagnostičkih, terapijskih i rehabilitacionih usluga.\nU Rači Kragujevačkoj završila rad Škola tkanja\nLokalna samouprava u kraljevačkoj opštini ne pomišlja da ispoštuje volju starih zadužbinara\nViše od dve stotine ribolovaca okupiće se na "Danima mladice"\nTrgovci protiv kineskih butika\nČetiri episkopa u Urovici\nPrilika za zaposlene u "Nisalu" da počnu samostalni posao\nDSS najavio održavanje muzičke manifestacije\nUbrzati prodaju preduzeća\nVlada bez strategije razvoja\nNove telefonske centrale


Sportske.net - Grujin: "Košarka najpopularnija, partnerstvo sa AdmiralBetom zalog budućnosti"\nDirektor lige gleda napred, takmičenje na još višem nivou...\nSpuštena je zavesa na AdmiralBet košarkašku Superligu, Crvena zvezda je prvak, na kraju tripla kruna za crveno-bele, a direktor lige Aleksandar Grujin se osvrnuo na sezonu.\n"Na kraju se sve završilo u duhu sporta, zadovoljni smo i organizacijom i kako je proteklo takmičenje u KLS i Superligi. Košarka u Srbiji živi, uspeva da se izdigne na viši nivo i sigurno da će u budućnosti biti još bolja", rekao je Grujin.\nUlazak jakog sponzora je bio ključ.\n"Izuzetno smo zadovoljni saradnjom sa generalnim sponzorom AdmiralBetom, to je ligu podiglo na viši nivo i pokazalo da sport može samo da profitira od ulaganja jakih kopmapnija. Naše takmičenje i AdmiralBet su pravi primeri partnerstva u srpskom sportu", kaže prvi čovek lige.\n"Saradnja je na tri godine, idemo napred, gledamo u budućnost, slede i novi podsticaji, i košarka i AdmiralBet će imati koristi".\n"Hteo bih da naglasim da košarka uspeva da nađe put do velikih biznisa poput AdmiralBeta jer oni prepoznaju i značaj našeg sporta, košarka je ubedljivo najpopularnija i okuplja najviše navijača na ovim prostorima", zaključio je Grujin.


Ja sam skroz okej! Pomagajte! | Delfi knjižare | Sve dobre knjige na jednom mestu\nEmili Makmikan , Anabel Rivkin\nArtikal „Ja sam skroz okej! Pomagajte!“ je dostupan u sledećim knjižarama u mestu Beograd:\nArtikal „Ja sam skroz okej! Pomagajte!“ je dostupan u sledećim knjižarama u mestu Gornji Milanovac:\nArtikal „Ja sam skroz okej! Pomagajte!“ je dostupan u sledećim knjižarama u mestu Jagodina:\nArtikal „Ja sam skroz okej! Pomagajte!“ je dostupan u sledećim knjižarama u mestu Kragujevac:\nArtikal „Ja sam skroz okej! Pomagajte!“ je dostupan u sledećim knjižarama u mestu Kraljevo:\nArtikal „Ja sam skroz okej! Pomagajte!“ je dostupan u sledećim knjižarama u mestu Kruševac:\nArtikal „Ja sam skroz okej! Pomagajte!“ je dostupan u sledećim knjižarama u mestu Lazarevac:\nArtikal „Ja sam skroz okej! Pomagajte!“ je dostupan u sledećim knjižarama u mestu Leskovac:\nArtikal „Ja sam skroz okej! Pomagajte!“ je dostupan u sledećim knjižarama u mestu Niš:\nArtikal „Ja sam skroz okej! Pomagajte!“ je dostupan u sledećim knjižarama u mestu Novi Beograd:\nArtikal „Ja sam skroz okej! Pomagajte!“ je dostupan u sledećim knjižarama u mestu Novi Pazar:\nArtikal „Ja sam skroz okej! Pomagajte!“ je dostupan u sledećim knjižarama u mestu Novi Sad:\nArtikal „Ja sam skroz okej! Pomagajte!“ je dostupan u sledećim knjižarama u mestu Pančevo:\nArtikal „Ja sam skroz okej! Pomagajte!“ je dostupan u sledećim knjižarama u mestu Pirot:\nArtikal „Ja sam skroz okej! Pomagajte!“ je dostupan u sledećim knjižarama u mestu Smederevo:\nArtikal „Ja sam skroz okej! Pomagajte!“ je dostupan u sledećim knjižarama u mestu Sombor:\nArtikal „Ja sam skroz okej! Pomagajte!“ je dostupan u sledećim knjižarama u mestu Sremska Mitrovica:\nArtikal „Ja sam skroz okej! Pomagajte!“ je dostupan u sledećim knjižarama u mestu Subotica:\nArtikal „Ja sam skroz okej! Pomagajte!“ je dostupan u sledećim knjižarama u mestu Užice:\nArtikal „Ja sam skroz okej! Pomagajte!“ je dostupan u sledećim knjižarama u mestu Valjevo:\nArtikal „Ja sam skroz okej! Pomagajte!“ je dostupan u sledećim knjižarama u mestu Vršac:\nArtikal „Ja sam skroz okej! Pomagajte!“ je dostupan u sledećim knjižarama u mestu Zemun:\nArtikal „Ja sam skroz okej! Pomagajte!“ je dostupan u sledećim knjižarama u mestu Zrenjanin:\nArtikal „Ja sam skroz okej! Pomagajte!“ je dostupan u sledećim knjižarama u mestu Čačak:\nArtikal „Ja sam skroz okej! Pomagajte!“ je dostupan u sledećim knjižarama u mestu Šabac:\nUšteda: 939,00 din